مێلبۆرن - ویکیپیدیا، ئینسایکڵۆپیدیای ئازاد\n(له‌سه‌رەوه لای چەپ بۆ خواره‌وه لای ڕاست) مێلبۆرن سیتی, وێستگەی شەمەندەفری شەقامی فلیندێرس, مەزارگەی یادەوەری, مەیدانی فێدراسیۆن, زەوی کریکێتی مێلبۆرن, بینای پێشانگای ڕۆیاڵ.\n37°48′49″S 144°57′47″E / 37.81361°S 144.96306°E / -37.81361; 144.96306پۆتانەکان: 37°48′49″S 144°57′47″E / 37.81361°S 144.96306°E / -37.81361; 144.96306\n4,442,919 people (2014) (٢هەم)\n٤٣٠/km2 (١٬١٠٠/sq mi) \n٣٠ ئۆگۆستی ١٨٣٥\n٣١ m (١٠٢ پێ)\n٩٬٩٩٠٫٥ km2 (٣٬٨٥٧٫٤ sq mi)(GCCSA)\n• هاوین(کاتی هاوینە)\n٤٦٥ km (٢٨٩ mi) from کانبێرا\n٦٥٥ km (٤٠٧ mi) from ئەدێلاید\n٧١٢ km (٤٤٢ mi) from سیدنی\n١٬٣٧٠ km (٨٥١ mi) from بریسبێین\n٣٬٦١٤ km (٢٬٢٤٦ mi) from پێرس\nناوچە خۆجێیەکانی حکومەتی ڤیکتۆریا\n٣١ ناوەندی شارەوانی\nگرانت, بوورک, مۆرنینگتۆن\n50 °F ٦٤٦٫٩ mm\nمێلبۆرن (به ئینگلیزیMelbourne)، به دانیشتوانی نزیک به ٤ میلیۆن کەس، پایتەختی ویلایەتی ڤیکتۆریا(یەکەم پایتەختی ئوسترالیا پێش کانبێرا) و گرینگترین شاری کەلتووری وڵاتی ئوسترالیایه. مێڵبۆرن له ڕووی دانیشتوانەوه دووهەم شاری گەورەی وڵاتی پان و بەرینی ئوسترالیایه. ئەو شاره له باشوری ڕۆژهه‌ڵاتی وڵاتی ئوسترالیا و له ويلایه‌تی ڤیکتۆریا هەڵکەوتووه.\nئەورۆکه ئەم شاره وەکوو جەمسەرێکی گرینگی پەروەردە و لێکۆڵینەوه، چاند و ھونەر و مۆده، وەرزش و خۆشگووزەرانی و گەشت و گووزار و ئابووری ئوسترالیا دەناسرێ؛ تا ئەو جێگایه که وەکوو پایتەختی چاند و هونەر و مۆد و وەرزش ناوی دەبەن.\nمێلبۆرن و ویلایەتی ڤیکتۆریا، له نێو شارو شوێنەکانی ئەم وڵاته نازناوی «شاری باخچەکانی ئوسترالیا» (Australia's garden city)ی وەرگرتوه. ئەم شارە له دەیەی ڕابردوو دا چەندین جار وەکوو باشترین شاری جیهان هەڵبژێردراوه.\nمێلبۆرن لانکه و ناوەندی هوونەری فیلم و سینەما، تەلەڤزیۆن، سەمای باله، هوونەری ئێمپێرسیۆنیسم، شێوازەکانی جۆراوجۆری سەما وەکوو نیو وێگ و مێلبۆرن شافێل، هەروەها ناوەندی گرینگی مۆسیقای کلاسیک و ئەوڕۆیی ئەم وڵاتەیه.تۆپانێ به شیوازی ئوسترالیش لەم شاره وەدی هات.\nتۆڕی تراموای مێلبۆرن له ڕووی بەربڵاوی له پلەی یەکەمی جیهان وەستاوه. بەرزترین تاوەری نیشتەجێ بوونی جیهان، تاوەری یوریکا (تا ساڵی ٢٠٠٩) و هەروەها سکای دێکی بێ وێنەی ئەم تاوەره، پێنج تاوەر له شەش تاوەره ئاسمان بڕه گەورەکانی ئوسترالیا، گەورەترین کازینۆ و کۆمەڵەی یاری ئوسترالیا، گەروەترین ناوەندی کڕین(مۆڵ)ی ئوسترالیا و نیوەگۆی باشوور، گەروەترین ناوەندی پێشانگایی و ناوەندی کۆبوونەوەی نیوەگۆی باشوور، کۆنترین و گەورەترین گالێری هونەری ئوسترالیا، هەرهەموویان لەم شاره دان.\n٤ خوێندنی باڵا\n٥ شوێن و بینا سەرنج ڕاکێشەکان\n٦ پاڕک و شوێنی گەشت و گووزار\n٧ گواستنەوەو گەیاندنی گشتی\n٨ شاره خووشکەکانی\nئەم شاره له باشووری ڕۆژهەڵاتی وڵاتی ئوسترالیا و له درێژایی ڕوباری یاررا و لەسەر هێڵەکانی کەنداوی پۆرت فیلیپ (Port Phillip Bay) هەڵکەوتووه. مێلبۆرن پایتەختی ویلایەتی ڤیکتۆریا و شوێنی نیشتەجێ بوونی زیاتر له ٧٠٪ دانیشتوانی ئەم ویلایەتەیه.\nمێلبۆرن له ساڵی ١٨٣٥، چل و حەوت ساڵ دوای یەکەم هاتنی ئەورووپییەکان، به دەستی کۆچبەرانێکی ئازاد بنیاد نرا.\nلەگەڵ هێرشی بینەرەوەکانی زێڕ له دەیەی ١٨٥٠، مێلبۆرن له نیشتینگەیەکی کاتی له کەنار ڕووباری یاررا بوو به گەوەرەشارێکی ڕوو له زیادبوون.\nله ساڵی ١٨٨٠ «مێلبۆرنی سەرسووڕهێنەر» marvelous melbourne گەورەترین و پڕدانیشتوو ترین شاری ئوسترالیا و دەوڵەمەندترین شاری جیهان بوو و دوای لەندەن گەورەترین شاری ئیمپراتۆری بەریتانیا بوو.\nله ساڵی ١٩٠١ تا ساڵی ١٩٢٧ که کانبێرا بنیاد نرا، فێدراسیۆنی ئوسترالیا، مێلبۆرنی وەکوو پایتەختی کاتی هەژمار دەکرد.\nمێلبۆرن وەکوو پایتەختی وەرزشی ئوسترالیا و خاوەنی نازناوی «شاری کۆتایی وەرزشی جیهان»، هەموو ساڵێک میوانی زۆرێک له ڕووداوه گرینگه وەرزشیەکانی جیهانه. وەکوو پێشبڕکێکانی ئۆتۆمبێلی فۆرمیوولا وان Australian F1 Grand Prix، کەرنەڤاڵی بەناوبانگی ئەسبسواری مێلبۆرن کاپ و هەروەها پێشبرکێ جیهانیەکانی تێنسی ئۆپنی ئوسترالیا.\nئۆڵەمپیکی هاوینەی ١٩٥٦ و یاریەک هاوقزانجەکانی ٢٠٠٦ لەم شاره بەڕێوه چوون.\nناوچه گەوره وەرزشیەکەی شارەکه به ناوی Melbourne Sports and Entertainment Precinct له ڕۆژهەڵاتی مێلبۆرن، گرینگترین ناوچەی وەرزشی ئوسترالیا هەژمار دەکرێ و مێلبۆرن پارک و یاررا پارک لەخۆ دەگرێ. ستادیۆمی کریکێتی مێلبۆرن (MCG)، ستادیۆمی ئۆڵەمپیک پارک و مۆزەخانەی نیشتیمانیش لەوێدایه. ستادیۆمی Etihad Stadium (پێشتر:Telstra Dome)یش له داکلەند هەڵکەوتووه.\nمێلبۆرن دوای لەندەن، بۆستۆن و تۆکیۆ بەرزترین شاری زانکۆیی جیهانه.(٢٠٠٨)\nزانکۆی مێلبۆرن که به پێی دوایین پلەبەندیەکانی  (٢٠١٥) یەکەم زانکۆی ئوسترالیا و بەرزتر له زانکۆی نیشتیمانی ئوسترالیایه، هەروەها له ڕیزبەندی جیهان دا ٣٦ەمین زانکۆیه، هەروەها له ڕووی بوودجەوه یەکەم زانکۆیه. له حاڵێک دا که له ڕووی بنیادنرانەوه له پلەی دووەم دایەو له ساڵی ١٨٥٣ بنیدانراوه، بەڵام کۆنترین بەشی ئەندازیاری (١٨٦٠)، پزیشکی (١٨٦٢)، ددانسازی (١٨٩٧)، مۆسیقا (١٨٩١)ی وڵاتی ئوسترالیا هی زانکۆی مێلبۆرنن.\nزانکۆی مونەش، زانکۆیەکی تری مێلبۆرنه که له ڕووی زۆری خوێندکارەوه له ئوسترالیا یەکەمه ولژ گرووپی هەشت هەژمار دەکرێ.\nهەروەها زنکۆگەلێکی گرینگی تر وەکوو زانکۆی ئەنیستیتیووی تەکنەلۆجیای شاهانەی مێلبۆرن (RMIT)، زانکۆی لاترۆب La Trobe، زانکۆی سوینبێرن of Technology، زانکۆی ڤیکتۆریا Victoria University، زانکۆی دیکین Deakin University، و هەروەها ناوەندەکانی جیاوازی فێرگەی TAFE له مێلبۆرنن.\nشوێن و بینا سەرنج ڕاکێشەکان[دەستکاری]\nمێلبۆرن به هۆی شێوازو تێکەڵەی بینا مێژوویی، ڤیکتۆریاییه سەرسووڕهێنەرەکانی و هاوتا لەگەڵ بیناسازی نوێ و پێشکەوتوو و سەردەمیانەەی ناوبانگی جیهانی هەیه. له بینا مێژووییەکان دەتوانرێ باسی ئەمانەی خوارەوه بکرێ:\n-بینایەی بەناوبانگی وێستگەی شەقامی فڵیندێرز (Flinders Street Station) (نیمادی مێلبۆرن، گەورەترین وێستگەی نیوەگۆی باشوور و به هاتووچۆترین وێستگەی شەمەندەفەر له نێوان شەری جیهانی یەکەم و دووهەم)\n- ڕاوڕەوه تاق دارەکانی ناوەندی شار، له وانه : رۆیال ئارکید و بلەک ئارکید\n- بینای پێشانگای گەورەی شاهانه (Royal Exhibition Buildings) (یەکەم بینای ئوسترالیای تۆمار کراو له میراتی جیهانی یوونێسکۆ و تەنیا بینای پێشانگای نێودەوڵەتی بەجێ ماو له سەدەی ١٩ و گەورەترین بینای سەدەی ١٩ی ئوسترالیا)\n- بینای بیرەوەری (Shrine of Remembrance) (که دەڕوانێته شار و یەکێکه له بینا هەرەگەورەکانی جیهان بۆ بیرەوەری گیان بەختکردووانی شەڕ)\n-کەنسیەکانی ست پاوڵسی پیرۆز St Paul's Cathedral و ست پاتریکی پیرۆز St Patrick's Cathedral\n- خانەی پەرلەمان Parliament House\n- گالێری نیشتیمانی NGV ( کۆنترین و گەورەترین گالێری ئوسترالیا)\n- کتێبخانەی ویلایەتی ڤیکتۆریا The State Library of Victori\n- تالاری شارەوانی Melbourne Town Hall\n- زیندانی کۆنی سار Old Melbourne Gaol\n- خانەی دەوڵەت Government House\n- تیاتری پرێنسس\nهەروەها شوێنگەلی بەناوبانگ و ناوازەی مێلبۆرن بریتین له:\n-مەیدانی فێدێرێیشن Federation Square (ناوەندی شار) و ناوەنده جۆراوجۆرەکانی ناوی.\n-رووباری یاررا و دەورووبەری\n-رێڕەوه تاقدار و کۆڵانە بەناوبانگەکانی ناوەندی شار (Lanes and arcades) ، لەگەڵ کافیتێریا و دووکانه مێژووییەکان و هەروەها گرافیتی (وێنەکێشی سەردیوار) سەر دیوارەکان\n-گەورەترین کازینۆ و یاری ئوسترالیا(Crown Casino and Entertainment Complex) له ناوچەی (south bank) لەگەڵ دەیان ڕیستۆرانت ، باڕ، نایتکڵاب، سینەما و هەروەها باشترین بڕاند و هۆتێل\n-سینەماگەلی 3D IMAX و مۆزەخانەی مێلبۆرن له کارلتۆن گاردێنز\n-کۆمەڵە و ناوەندی هونەری Arts Centre، گالێری نیشتیمانی ڤیکتۆریا NGV، ناوەندی ڕێزیتاڵی مێلبۆرن، تیاتری پرێنسس، تیاتری ریجێنت، سینەماکانی پلەس و فۆرم.\n-کۆمەڵه پێشانگا و ناوەندی کۆبوونەوەکانی مێلبۆرن Melbourne Convention & Exhibition Centre ( گەورەترین پێشانگاو ناوەندی کۆبوونەوەی نیوەگۆی باشوور)\n-بازاری مێژوویی کوین ڤیکتۆریام ساوز مێلبۆرن و پێرهن\n-ئاکواریۆمی شار، باخچەی ئاژەڵان و لۆنا پارکی سەن کیلدا\n-فرۆشگا و دووکانەکانی شەقامی چێپێلم برۆنزویک فیتسرۆی، کالینز، پاریس ئەند ئۆ لیتڵ کالینزم بێرک سترەت مۆل. GPO، کراون و ناوەندی کڕێنی مێلبۆرن سێنترال\n-Chadstone Shopping Centre گەرەترین مۆڵ و ناوەندی کرێن له ئوسترالیا و نیوەگۆی باشور.\n-بەرزترین تاوەری نیشتەجێ بوونی جیهان، تاوەری یوریکا ( تا ساڵی ٢٠٠٩) و هەروەها سکای دێکی بێ وێنەی ئەم تاوەره، پێنج تاوەر له شەش تاوەره ئاسمان بڕه گەورەکانی ئوسترالیا.\nپاڕک و شوێنی گەشت و گووزار[دەستکاری]\nپاڕک و شوێنی گەشتیاری بەربڵاو و بەرینی ناو-شار به پانتایی چەندسەد دۆنم که هەزاران جۆری گژ و گیاو گۆل و دەریاچه و هەروەها ڕووباری یارراش لەخۆ دەگرێ که به ناو شار دا تێدەپەڕێ و بۆ کۆتایی شار دەڕوات، هەروەها بەندەرەکان و کەنارئاوەکانی جوانی ئەم شاره، شارێکی به سرووشتیێکی ڕۆح نەوازەوه وەدی هێناوه، به شێوازێک که ئەو شاره نازناوی )شاری باخچەکانی ئوسترالیا)ی بەخۆیەوه هەڵگرتووه. هەندێ لەو شوێنانه بریتین له:\n-کۆمەڵەی بەربڵاوی دۆمینیز پارکزلەند، وەکوو: کینگز دۆمین، رۆیال بوتانیک گاردێنز، کوین ڤیکتۆریا گاردێنز، ئەلێکساندرا گاردێنز، و بینایەکانیان.\n-ئالبێرت پارک و دەریاچەکەی (٢٢٥ دۆنم)\n-رۆیال پارک (١٨١ دۆنم)\n-هەروەها کارلتۆن گاردێنز، پرینس پارک، یاررا پارک، فاوکێنز پارک، فیتسرۆی گاردێنز، فێلگێستۆف گاردێنز، بیررارۆنگ مار، ئێدیبرۆو گاردێنز، تووتسکری پارک، سەن وینسێنت گاردێنز، سەن کیلدا بوتانیک گاردێنز، و دەیان باخچەو گووڵستانی تر.\n-کەنارئاوەکانی سەن کیڵدا، باشووری مێلبۆرن، برایتۆن و ویلیامز تاون وێڕای کەناره جۆراوجۆرەکانی دەرەوەی شار، سەرنجڕاکێشیەکانی تری مێلبۆرنن.\nگواستنەوەو گەیاندنی گشتی[دەستکاری]\nتۆڕی تراموای مێلبۆرن له ڕووی بەربڵاویەوه له پلەی یەکەمی جیهان دایه.\nبۆستن، ویلایەتە یەکگرتووەکانی ئەمریکا\nسەنت پیتەرزبورگ، ڕوسیا\nوێنەیەکی هەوایی له مێلبۆرن\nکۆمنزی ویکیمیدیا، میدیای پەیوەندیدار بە مێلبۆرن تێدایە.\n^ "3218.0 - Regional Population Growth, Australia, 2012-13: ESTIMATED RESIDENT POPULATION, States and Territories - Greater Capital City Statistical Areas (GCCSAs)". Australian Bureau of Statistics. 3 April 2014. Archived from the original on ٥ی تەممووزی ٢٠١٥. Retrieved 8 April 2014. Check date values in: |archive-date= (help) ERP at 30 June 2013.\n^ "3218.0 - Regional Population Growth, Australia, 2012-13: Victoria: Population Density". Australian Bureau of Statistics. 30 April 2013. Retrieved 9 April 2014.\n^ "Greater Melbourne: Basic Community Profile" (xls). 2011 Census Community Profiles. Australian Bureau of Statistics. 28 March 2013. Retrieved 9 April 2014.\nویکی فارسی، ملبورن\nویکی ئینگلیزی، Melbourne\nوەرگیراو لە «https://ckb.wikipedia.org/w/index.php?title=مێلبۆرن&oldid=902759»\nشارەکانی ڤیکتۆریا (ئوسترالیا)\nشوێنه گرینگەکانی نیوەگۆی باشوور\nشوێنە ئاوەدانەکان، دامەزرانی سەدەی ١٩یەم\nئەم پەڕەیە دواجار لە ١٥:١٩ی ٥ی شوباتی ٢٠٢٢ نوێ کراوەتەوە.


[ڕووکار]ڕووکارى Ramadan_Kareem v.1 . (په‌ڕه 1) - PunBB ١،٤ - مەکۆکانی وێبچن\n[ڕووکار]ڕووکارى Ramadan_Kareem v.1 . (په‌ڕه‌ی 1 له 3)\nپه‌یام [ 1 بۆ 20 له 47 ]\nبابه‌ت: [ڕووکار]ڕووکارى Ramadan_Kareem v.1 .\nسڵاوى خواتان لێبێت ,زۆر خۆشحاڵم بەوەى کە توانیم بە بۆنەى هاتنى مانگى ڕەمەزانى پیرۆزەوە ڕووکارێکى ناوازە بخەینە بەر دەستى بەکارهێنەرانى سکرێپنى PunBB 1.4,ڕووکارى Ramadan_Kareem ڕووکارێکى خۆڕایی سکێپتى PunBB ـیە کە ئەم ڕووکارە هاوشێوەى ڕووکارەکانى سکرێپتى vBulletin ـە,وە ئەمە یەکەم وەشانى ئەم ڕووکارەیە لە کۆتاییدا هیوادارم دوربێت لە هەر کەم و کوڕیەک ,ئەگەر هەر کەم وکوڕیەکتان تیایدا بەدى کر ئەتوانن ئاگادارم بکەنەوە لێی بۆ ئەوەى بتوانم لە وەشانەکانى ترى ڕووکار چارەسەریان بکەم,ئیتر ڕێز و خۆشەویستیم بۆ هەمووان.\nچەند وێنەیەکى ڕووکارى Ramadan_Kareem v.1 :\nhttp://www.webchinupload.com/O72d4/1756 … 0Theme.zip\nداگرتنى پەڕگە PSD ـیەکانى ڕووکار\nhttp://www.webchinupload.com/O72d4/6545 … Kareem.zip\nچۆنیەتى دامەزراندنى ڕووکار :\n1- بوخچەى Ramadan_Kareem بەرزبکەرەوە بۆ ناو بوخچەى style ـى مەکۆکەت.\n2- بوخچەى scripts بەرزبکەرەوە بۆ ناو root ـى مەکۆکەت.\n3- بوخچەى Ramadan_Kareem2 بەرزبکەرەوە بۆ ناو بوخچەى img ـى مەکۆکەت.\n4- پەڕگەى login.php بەرزبکەرەوە بۆناو بوخچەى user ـى نێو بوخچەى include .\nAll right received for Omedonline.com\nدەست خۆش زۆر شازه\nبه هيواى كارى جوانتر و كارى ديكه.\nده‌ستخۆش کارێکی ناوازه‌یه .\nسوپاس کاک ڕۆژین .\nسوپاس کاک دیلمان.\nدەستخۆش بەڕاستی ناوازه‌یه ! ، بەڵام پشتیوان گیان لەئێستادا پێویستە خۆت بە کاری گرنگترەوە سەرقاڵ بکەیت (6) .\nدەست خۆش زۆر شازە\nسوپاس مام دارەوان ,قسەکەت ڕاستە ئەویان بۆ من گرنگترە بەڵام کاتەکە بەشى ئەو و بەشى ئەمەش ئەکات .\nسوپاس کاک ڕێنوار.\nئێمەش هیوادارین وابێت کاک پشتیوان ، هیوای بەدەستهێنانی نمرەی بەرز لە پۆلی(6 ) وەک هەموو ساڵێکی تر .\nزۆۆر دەست خۆش کاک پشتیوان شازە.\nده‌ستكانت خۆش بێت زۆر نایابه كاكه پشتیوان ئایا شتی هاوشێوه‌ی ئه‌مه بۆ 1.2 نابێت ناتوانرێتی شتێكی لێ بكرێت d:\nجا کاک ئاگرین بۆچی نایکەی بە 1.4 قابیلە هیچ کێشەیەکی هەیە؟\nكردمه 1.4 ماوه‌یه‌ك ئه‌ندامان حه‌زیان لێ نه‌بوو ناچار كردمانه‌وه 1.2 هههه هه‌رچه‌نده ئێستا كاتی مه‌كۆ و ئه‌و شتانه‌م نه‌ماوه ته‌نها ویشتم بزان شتێكی له‌و بابه‌ته هه‌بێت جوانه نازانم خه‌ڵك هه‌ر حه‌زی به‌شته كۆنه‌كانه!!! !!!!!!!!!!!!!!!!!!!!!!!!!!!!!!!\nزۆر سوپاس کاک هێرش.\nئینشائەڵا ,بەهیواى سەر کەوتنى تۆش لەو چەند دەرسەى کە ماوتە.\nسوپاس کاک ئاشتى.\nسوپاس کاک ئەگریین,بەڵێ ئەتوانرێ بۆ وەشانى ١.٢ شتێکى وا بکرێت بەڵام تۆزێ کاتکى ئەوێ .\nبەراستی دەستت خۆشبێت زۆر جوانە\nسوپاس بەڕێز wp-kurdish.\nوتەیەک هەیە ئەڵێت:\nباسی دینم بۆ مەکە...\nدینم لە کردارەکانتدا پیشان بدە.\nکابرا ماڵپەڕی ئیسلامی دروستکردووە و ڕوکارەکەی دزیووە!!!\nئاخر چۆن ئەم خەیتە سەر بیروڕای خۆت؟!!\nبڵێم چى کاکە برا ئەگەر پێت شەرمە ناوى دیزاینەرى ئەو ڕووکارەى دروست کردووە لە خوارووى مەکۆکەت بێت\nئەوا دانەیەکى باشتر لەوە دروست بکە وە ئەو کارە زۆر ناشرینە کە کارێک خۆت نەتکردبێ بڵێى من کردوومە\nتۆ ناوى خۆت لە شوێنى بەستەرى دیزاینەر داناوە کەواتە تۆ بەیەک کرتە ماندووبوونى چەندین ڕۆژ و کاتژمێرى منت\nبەیەک چرکە سووتاند ,\nئافەرین بۆ کارەکەت!!\nبەڕاستى ئەو جۆرە کارانە مرۆڤ لە کارکردن ساردەکاتەوە ,\nڕووکارى ترم لە بەر دەستە بەنیازى بڵاو کرنەوەیان بووم بەڵام لێى گەڕێم باشترە با نەبم بە ماندوو بووى ڕەنج بە خەسار.\nكاك پشتیوان گیان تازه بڵێیت چی ئه‌و كابرایه وای كردوه به‌ڵام نابێت تۆ واز له‌كاره جوانه‌كانت بهێنیت چه‌نده ها كه‌سی تر هه‌یه پێویستێتی\nتۆ به‌رده‌وام به له‌كاره جوانه‌كانت هه‌رچه‌نده ئه‌و كابرایه وای كردوه تۆس سارد كرده‌وه به‌ڵام نابێت به‌هۆی كه‌سێكی واوه ئێمه‌ش بێ به‌ش بكه‌یت هیوادارم كه توره نه‌بیت ئه‌زانم ناخۆشه منیش زۆر زۆر شتی وام به‌سه‌ر هاتوه


فورمێ تومارکرنا نوی | 26-03-2003\n- د.ق 8 مەڕداری کوردی لە گوندی ئاودەلۆکی ناوچەی دیبەگە سەرەونگونکرد. - ئەمنی مەخموور 4 بەرپرسی حیزبی کارتۆنیی پارتی دیموکراتی کوردستانی دەستگیرکرد. - د.ق چیای قەرەچووغ و ناوچەکانی مەخمووری تۆپبارانکرد.


کوردیپێدیا - هەرێم؛ ژینگەی سێ تیرۆرەکە\n📖 هەرێم؛ ژینگەی سێ تیرۆرەکە | پۆل: کورتەباس | زمانی بابەت: 🏳 کوردیی ناوەڕاست\nهەرێم؛ ژینگەی سێ تیرۆرەکە\nهەرێمی کوردستان گیرۆدەی هەرسێ جۆرەکەی تیرۆر بووە، کە سێ گورزی کوشندەی پێشکەوتن و حوکمڕانیکردنی شایستەن، کاریگەرییە خراپەکانی هەر یەکێکیان بەسە بۆ ئەوەی ئەزموون و دەسەڵات پەک بخات، یاخود ئەرکەکەی پێچەوانەی ڕاستەقینە بکاتەوە.\nتیرۆر و توندڕەوی یەکەمیانە، گەندەڵی دووهەمینە و سێهەمیشیان ماددەی هۆشبەرە، هەرێمی کوردستان لە بەردەم هەڕەشەی مەترسیداری هەرسێ تیرۆرەکەدایە!!، کە کاریگەری و لێکەوتەکانی سێ گورزی لەو شێوەیە دەسەڵات و حوکمڕانی لە بن دەهێنێن، جا بۆ هەرێمی کوردستان دەبێت چارەنووس و ئاییندەی بە کۆێ بگات؟\nهەڕەشەی سێ تیرۆرەکە کاتێک بۆ هەرێم قورس و سەختتر دەبێت، کە پەیوەستە بە واقع و چوارچێوەی عێراق، کە ئەویش نەک گرفتاری سێ تیرۆرەکەیە، بەڵکوو کارگەی بەرهەمهێنانیەتی و لە بارترین ژینگەی تیرۆر و توندڕەوی، گەندەڵی و بازرگانی و بەکارهێنانی ماددەی هۆشبەرە.\nتیرۆری یەکەم لە هەرێم، گورزی سەختی لە هەرێم و ئەزموون و توانای مرۆیی هەرێم داوە، بە تایبەتی لە دوای سەرهەڵدانی گرووپی تیرۆریستیی داعشداعش لە 2014-تا کۆتایی 2017، هێشتا لەژێر کاریگەرییە تراژیدی و جینۆساید، کەوتنی ئابووری و دارایی، زیانی گیانی 1800 شەهید و 10 هەزار برینداردایە، هاوکاتیش نەتوانراوە بەرەنگاری ڕاستەقینەی بیری توندڕەوی ببێتەوە و هێشتا ژینگەی سەرهەڵدانەوەی ئەم تیرۆرە مەترسیدارە، وەک خۆیەتی، کە دەکاتە سوڕی متبوونی تیرۆری یەکەم و هەڵتۆقینەوەیان لە سەعاتی سفردا.\nتیرۆری دووەم، گەندەڵییە، کە لە دوای تیرۆر و تیرۆریزم، دووەمین مەترسییە لەسەر ئاستی کۆمەڵگە و سیستمی حوکمڕانیی وڵاتان، کە نەتەوە یەکگرتووەکان و سندووقی دراوی نێودەوڵەتی و بانکی جیهانی (گەندەڵی) بە تیرۆری دووەم ئاماژەی پێ دەدەن، ژینگەی ئەم تیرۆرە لە هەرێمی کوردستان لەسەر کەرتی نەوتی و غاز، دارایی و بازرگانی، حکومەت و دامەزراوەکانییەتی، هۆکاریش نەبوونی دامەزراوەیەکی سەربەخۆی ڕاستەقینەیە بۆ بەرەنگاری و دژایەتیی گەندەڵی، بە چەشنێک هێزی لێپێچینەوە و لەمپەردانانی هەبێت لە بەردەم لەشکری گەندەڵکاران و دەسەڵاتی دادگاش زۆر لە خوار لێپێچینەوەی یاسایی گەندەڵکارە حکومی و حزبییەکاندایە.\nئەم پرسە بە ئاشکرا، لە هەرەمی یەکەمی دەسەڵاتەوە باسی لێوە دەکرێت، کەواتە ئاگاداری هەڕەشەی تیرۆری دووەمن، بەڵام لە ئاستی ڕێوشوێنی دژایەتی و شەفافیەتدا هەنگاوێک لە جێی خۆی ناجوڵێت کە ئەوەش دەرفەت بە لە شکری تیرۆری دووەم دەدات ڕووبەری خۆی شۆڕ بکاتەوە و پێگەی خۆیشی قاییم بکات، سنووری لۆکاڵیی خۆی دەبەزێنێت و دەچێتە قۆناغی گەندەڵیی نێودەوڵەتی و لەگەڵ تۆڕەکانی بازرگانیی دیکەدا داهات کەڵەکەتر دەکات، ئەوەش دەیگوازێتەوە بۆ تیرۆرێکی کوشندە و مەترسیدار کە هێزی ئەوەی پێ دەدات گەمە بە چارەنووسی دەسەڵات و حوکمڕانی بکات، چونکە پەیوەندییە گەندەڵییەکانی لەگەڵ کاراکتەرانی ناو حوکمڕانیدا توند دەکات، بە دیوێکی دیکەدا کە حکومەت و دەسەڵات دەکاتە قەڵای پاراستنی تیرۆری دووەم.\nتیرۆری سێهەمیان، بازرگانی و بەکارهێنانی ماددەی هۆشبەرە! کە بە تیرۆری سپی ناوی دەهێنرێت، ئەم مەترسییە ئاسایشی کۆمەڵایەتی و ئابووری دەشێوێنێت، تیرۆری سپی بۆ هەرێمی کوردستان نوێیە، بەڵام بۆ جیهان کۆن و دێرینە.\nماددەی هۆشبەر، هەڕەشەیەکی ئێجگار مەترسیدارە، بۆیە حکومەت و دەسەڵاتداران بە هەموو شێوەیەک یاساغی دەکەن و بەرەنگاری دەبنەوە، لە بەرامبەریشدا بازرگانان لە شێوەی گرووپی مافیای مەترسیدار سەر هەڵدەدەن و بە هۆی دەوڵەمەندییانەوە تۆڕی ڕێکخستنی فرۆشتن و ساغکردنەوە و کێڵگەی نهێنییان هەیە، چەکدار و بکوژی مەترسیداریان هەیە، سروشتی کار و بازرگانی و بەکارهێنانیان پەنهانی پڕمەترسییە و مەترسیش بەرهەم دەهێنێت بە تایبەتی فراوانکردنی ئالودەبووان کە بزوێنەری سەرەکیی تیرۆری سپییە.\nئامار و داتاکان لە هەرێم کە لە سەرچاوە ئەمنییەکانەوە ئاشکرا دەکرێن، جێگەی تێڕامانی جددییە بۆ وەستاندن و بەرەنگاربوونەوەی ئەم دیاردەیە، چونکە داتای ڕەسمی و بڵاوکراوە زەنگی مەترسیدارە کە ئاشکرا کراوە (زیاتر لە 10 هەزار بەکارهێنەری ماددەی هۆشبەر لە هەرێمدا هەن) کە دەکاتە بازاڕی ساغکردنەوە و تەراتێنی باندەکانی بازرگانیکردنی و زیادبوونیان!\nتیرۆری سپی، سەرەتا گەنجان دەکاتە نێچیر، دواتریش گیرفانپڕەکان دەکاتە بازرگانی نهێنی، بۆیە هێشتا دەرفەتی کۆنتڕۆڵکردن لەبارە، بەڵام فەرامۆشکردن و بێپلانی تیرۆرەکە زاڵ دەکات، بە تایبەتی کە ئێران سەرچاوەیەکی مەترسیدار و ئاسانە بۆ هەڕەشەی تیرۆری ماددەی هۆشبەر و هاوسنووری دورودرێژە لەگەڵ عێراق و هەرێم.\nکارەساتی پێشبینیکراو ئەو کاتەیە، کە هەرسێ تیرۆرەکە پێکەوە هێرشی بکەنە سەر کۆمەڵگە و حوکمڕانی لە هەرێم، کە ئاییندەکەی دەخاتە بەردەم ڕمانێکی حەتمی، بۆیە مشوری جددی دەوێت، چونکە یەکگرتنی ئەم سێ تیرۆرە لە هەر جێگەیەک زەمینە لەبار بکات، کارەساتێکی گەورە چێ دەکات، کە لێکەوتە خراپەکانی بە جۆرێک ڕەگ دادەکوتن کە هەڵکێشانی قورس و زەحمەت دەکات.\n 🇰 تۆماری تایبەت بۆ کوردیپێدیا | 🏳 کوردیی ناوەڕاست | تۆمارێكی تایبەت بۆ كوردیپێدیا لەلایەن (عەتا كەریم) سەبارەت بە (هەرێم؛ ژینگەی سێ تیرۆرەكە) لە: 13-6-2019 14:43:54#13-06-2019#\n1. 👁 عەتا کەریم\n➕ ئەم بابەتە لەلایەن: (هاوڕێ باخەوان)ەوە لە: Jun 13 2019 11:48PM تۆمارکراوە


ژنانی ئاوارەی عێراقی لە سەر سنووری قائیمی خۆرئاوای پارێزگای ئەنبار کۆدەبنەوە لە شوێنێکی ئارام لەکاتی پێشڕەوی هێزەکانی عێراقدا بەرەو ئەو شارە سنورییە لەکاتی ئۆپەراسیۆنێكدا دژی پاشماوەکانی رێکخراوی 'دەوڵەتی ئیسلامی' (داعش) لە 1 تشرینی دووەم 2017. ژنانی داعش لە دەستگیرگەکاندا زانیاری گرنگ دەربارەی گروپە تیرۆریستیەکە دەدەن بە هێزەکانی عێراق، پسپۆڕان وتیان. [ئەحمەد روبەیعی / ئاژانسی فرانس پرێس]\nئەو ژنانەی بەهۆی پەیوەندییانەوە لەگەڵ رێکخراوی "دەوڵەتی ئیسلامی" (داعش) دەستبەسەرکراون زانیاری "گرنگ" دەدەنە بەرپرسان دەربارەی خانە و چەکدارانی گروپەکە، پسپۆڕان وتیان.\nپسپۆڕێکی ئەمنی عێراقی دووشەممە (26 شوبات) بە دیارونای وت دانپێدانانەکانیان سەریکێشاوە بۆ هەڵوەشاندنەوەی چەندین شانەی مەترسیداری تیرۆریستی، لەنێویاندا یەکێك "لە مەترسیدارترین کەتیبەكان" کە لەنێو داعشدا لە عێراق کاریکردبێت.\nزیاد لە 1,000 کەسی سەر بە داعش، زیاتر ژن و منداڵ، لەلایەن هێزەکانی عێراقەوە دەستگیرکراون یان خۆیان رادەستکردووە لەکاتی شەڕی رزگارکردنی شاری موسڵ و شارەکانی دیکەی پارێزگای نەینەوادا.\nپسپۆڕی ئەمنی فازیل ئەبوڕەغیف باسی لە زانیاری ئەمنی کرد کە پشتڕاستیدەکاتەوە ئەو ژنانە "هاریکاری و هاوکاری ئاشکرا نیشاندەدەن لەگەڵ دەزگا ئەمنی و هەواڵگرییەکان".\nبە دیارونای وت: "زۆر ژن دەستبەسەرکراون بە تۆمەتی ئەندامبوون یان سەر بە داعش بوون."\nوتی هەندێکیان دادگاییکراون بۆ بەشدارییان لە خوێنڕێژیی خەڵکی بێتاواندا، بەڵام زۆربەیان هێشتا لەژێر لێکۆڵینەوەدان.\nوتی زۆربەی ژنەکان خەڵکی ئاسیای ناوەند و کۆمارەکانی سۆڤێتی پێشوو و تورکیان.\nهەڵوەشاندنەوەی کەتیبەی بەتار\nئەبوڕە‌غیف وتی هێزە ئەمنیەکان "زانیاری گرنگیان بەدەستهێناوە لەکاتی لێکۆڵینەوەدا لەم ژنانه" و ئاماژەشیکرد بەوەی کە زانیارییەکان بوونەتە هۆی ئەوەی هێزە عێراقیەکان ئەندامانی داواکراوی داعش و چەند فەرماندەیەکی باڵا دەستگیربکەن.\nوتی: "گرنگترین دەستکەوتی ئەمنی کە بەهۆی ئەم هاریکارییەوە بەدەستهاتووە لەکارخستنی پاشماوەکانی کەتیبەیەکی داعشە بەناوی کەتیبەی بەتار."\nوتی کەتیبەکە، یەکێکە لە ترسناکترین گروپەکان کە پەیوەندیان بە داعشەوە هەیە و دڕندەترینە.\nوتیشی پێکهاتووە لە چەکدارانی عێراقی بیانی کە دادەنرێن بە "ئەندامە بژاردە"کانی گروپەکە.\nوتی: "چیتر بوونیان [لە عێراق] نەماوە." وتیشی هەندێکیان دەستگیرکراون و هه‌ندێكی تریش کوژراون لە ئۆپەراسیۆنه ئەمنییه‌كاندا لەسەر بنەمای زانیاری لەلایەن ژنە دەستگیرکراوەکانی گروپەکەوە.\nئەبوڕەغیف وتی هەروەها دانپێدانانی ژنەکان بۆتە هۆی ئەوەی هێزە ئەمنیەکان حەشارگە نهێنیەکانی داعش و شوێنکاره‌كان بۆ دروستکردنی بۆمبی دەستکرد و چەند ئەمبارێك بدۆزنەوە بۆ پاراستنی چەك و تەقەمەنی.\nدادگای عێراق بەمدواییانە چەندین بڕیاری دژی ژمارەیەك لە ژنی بیانی دەرکردووە بەتۆمەتی بەشداریکردن لە یارمەتیدانی داعشدا بۆ ئەنجامدانی ئۆپەراسیۆنی تیرۆریستی لە عێراق.\nژنانی دیکە ئازادکراون و گەڕێندراونەتەوە بۆ وڵاتەکانیان لەگەڵ منداڵەکانیان دوای ئەوەی بێتاوانییان پشتڕاستکراوەتەوە.


هونه‌رمه‌ند ڕووبار كاكه‌یی: هێزه عێراقییه‌كان ڕێگه ناده‌ن كلیپێكی گۆرانی له‌سه‌ر مه‌زاری كاكه‌ییه‌كان تۆمار بكه‌ین\nBasnews 22/07/2020 - 13:22 میوزیك\nخانمه هونه‌رمه‌ندێكی شاری كه‌ركووك به‌نیازی كارێكی جیاوازه و باس له‌و ئاسته‌نگانه ده‌كات، كه وه‌ك هونه‌رمه‌ندێك له كه‌ركووك دێنه به‌رده‌می.\nڕووبار ڕه‌شید کاکه‌یی، وه‌ک یه‌که‌م ئافره‌تی کاکه‌یی و یه‌که‌م که‌س گۆرانییه‌کی به زاراوه‌ی ماچۆ که تایبه‌ته به کاکه‌ییه‌کان تۆمار کرد، گۆرانییه‌که باس له‌و کاره‌ساتانه ده‌کات که له ساڵی 2003وه به به‌رده‌وامی کاکه‌ییه‌کان به ده‌ستی گرووپه تیرۆریستییه‌كان شه‌هید ده‌کرێن، که‌چی حكوومه‌تى عێراق بێده‌نگه و نایانپارێزین.\nله‌مباره‌یه‌وه ڕووبار ڕه‌شید کاکه‌یی به (باسنیوز)ى ڕاگه‌یاند: "به‌داخه‌وه چه‌ندین جار به‌شێوه‌ی فه‌رمی داوامان له هێزه‌کانی عێراق کرد بۆ ئه‌وه‌ی وێنه‌ی به‌شێک له کلیپی گۆرانییه‌که له قه‌برسانی عه‌لی سه‌رایی کاکه‌یی له شارۆچکه‌ی داقووق بگرین، که‌چی ڕێگریان لێکردین".\nگوتیشى: "گۆرانییه‌که ئاوازی فۆلکلۆری کاکه‌ییه، شیعره‌که‌ی له‌لایه‌ن یاسر عادل کاکه‌یی نووسراوه، ئاراس ڕه‌فعه‌ت كارى دابه‌شکردنی ده‌نگ و تۆماركردنى گۆرانییه‌كه‌ى كردووه.\nئه‌و خانمه هونه‌رمه‌نده باسى له‌وه‌ش كرد: "لێره‌وه زۆر سوپاسی هونه‌ر دیلۆن ده‌که‌م که وه‌ک خۆبه‌خش کاری ده‌رهێنه‌ر و وێنه‌ی کلیپه‌که‌ی بۆ کردین، هه‌روه‌ها میوزکژه‌نه‌کانیش کاکه‌یین و به‌خۆبه‌خشی کاریان تێدا کردووه".


19/09/2019 824 جار خوێندراوه‌ته‌وه\nرەجەب تەیب ئەردۆغانی سەرۆككۆماری توركیا رایگەیاند، ئەگەر لەماوەی دوو هەفتەی تردا لەگەڵ ئەمەریكا لەسەر ناوچەی ئارام لەرۆژئاوای كوردستان نەگەنە ئەنجامێك ئەوە پلانی تایبەتی خۆیان لەو بارەیەوە جێبەجێ دەكەن .\nئەوە دواین هەڕەشەی رەجەب تەیب ئەردۆغانی سەرۆك كۆماری توركیا بوو، كە لەبارەی دروستكردنی ناوچەی ئارام لەسوریا كردو پێشتریش لەچەند دەركەوتنێكی جیاوازی ئەو هەڕەشانەی كردبوو.\nهەڕەشە بەردەوامەكانی رەجەب تەیب ئەردۆغانی سەرۆك كۆماری توركیا لەكاتێكدایە، ئەمریكا جەختدەكاتەوە، كە لەسەر لەسەر ئەو پلانەی دایانناوە بەردەوامن بۆ دروستكردنی ناوچەی ئارام لەسوریا.\nبۆ ئەو مەبەستەش رۆژی چوار شەممە ئاریك هێڵ فەرماندەیی ناوەندی ئەمریكا سەردانی رۆژئاوای كوردستانی كردو لەگەڵ مەزڵوم كوبانی فەرماندەی هێزەكانی سوریای دیموكرات كۆبووەوە، كە لەكۆبوونەوەكە جەختیان لەجێبەجێكردنی پلانی دروستكردنی ناوچەی ئارام كردووەتەوە.\nتوركیاو ئەمریكا مانگی هەشتی رابردوو لەسەر دروستكردنی ناوچەی ئارام رێككەوتن، كە ئەردۆغان بەبیانووی ئەوەی هەنگاوەكانی دروستكردنی ناوچەی ئارام ناچنە پێشەوە، بەردەوام هەڕەشە دەكات، كە پلانی خۆیان جێبەجێدەكەن.\nئەردۆغان لەكاتی رێورەسمی كردنەوەی ساڵی نوێی خوێندنی زانكۆكان لەئەنقەرە راشیگەیاند، توركیا لەو لێدوانانە دڵنیا نییە، كە لەبارەی ناوچەی ئارامەوە دەدرێن، "بۆیە توركیا ڕێوشوێنی كرداری لەسەر زەوی دەوێت".\nهەروەها رایگەیاند، كە ئەگەر لەماوەی دوو هەفتەی داهاتوودا نەگەیشتینە هیچ ئەنجامێك ئەوە پلانی خۆمان جێبەجی دەكەین، سەرۆكی توركیا باسی لەوەش كرد، بەتەنیا "لێدوان دڵنیامان ناكەنەوە، بەڵكو ئەوان چاویان لە پشتیوانی زیاتری وڵاتانی ئەوروپایە لەبارەی ئیدلب و رۆژهەڵاتی فورات" .


24/10/2020 236 جار خوێنراوەتەوە\nمامۆستا عه‌لی باپیر ئه‌میری كۆمه‌ڵی ئیسلامیی كوردستان له مه‌كته‌بی تایبه‌تی خۆی له شاری هه‌ولێر پێشوازیی كرد له دكتۆر سه‌عد كومبوشی سه‌رۆكی دیوانی وه‌قفی سوننیی‌و وه‌فدێكی یاوه‌ری.\nله دانیشتنێكی برایانه‌دا باس له بارودۆخی سیاسیی‌و هه‌نگاوه‌كانی حكوومه‌تی عێڕاق بۆ گۆڕانكاریی‌و لێپرسینه‌وه له دۆسیه جۆراوجۆره‌كان كراو، ته‌ئكید كرایه‌وه له‌سه‌ر پێویستی خزمه‌تی ڕاسته‌قینه‌ی پێكهاته‌كانی عێڕاق‌و چاره‌سه‌ری كێشه هه‌ڵواسراوه‌كانی هه‌رێم‌و به‌غدا به ڕێگای ئاشتییانه‌و دیالۆگی به‌رده‌وام.\nله به‌شێكی دیداره‌كه‌دا باس له هه‌ماهه‌نگیی وه‌قفی سوننیی له‌گه‌ڵ دام‌و ده‌زگا تایبه‌تمه‌نده‌كانی هه‌رێم‌و لایه‌نه‌كان كراو ته‌ئكید له‌وه كرایه‌وه كه به ده‌ستگرتن به ئاینی خواو خۆ ڕازاندنه‌وه‌ی به ڕه‌وشت‌و به‌ها به‌رزه‌كانی ئیسلام هه‌موو نه‌ته‌وه‌كان به مراد ده‌گه‌ن‌و تاكه‌كانی كۆمه‌ڵگا به‌خته‌وه‌رو سه‌رفراز ده‌بن.\nله كۆتاییدا سه‌رۆكی دیوانی وه‌قفی سوننیی سوپاسی پێشواریی گه‌رمی ئه‌میری كۆمه‌ڵی ئیسلامیی كردو هه‌ڵوێسته‌كانی كۆمه‌ڵی ئیسلامییان به‌رزنرخاند.


پێکەنین بەشێتکردن دروستدەبێت!\nزانین بەختەوەرییە. "سوکرات"\nپێکەنین خراپەکارییە. "نیچە"\nکاتێک سوکرات پێیوایە زانین بەختەوەرییە، ئەم تێگەیشتنە لەو ڕوانگەیەوەیە، ئەوکاتەی بە دواندنی هاوڵاتییان، پایە پایە چەمکەکانی شیدەکردەوە، دواجار ئەوانی دەگەیاندە تێگەیشتنێکی جیاواز لەوەی خۆیان. لێرەدا وەک ئارامبونەوەی دوای هەڵچون و مایەی خۆشحاڵبونێک، بزەیەکی بەختەوەرانە بە فێربونە تازەکە پەیدا دەبێت.\nبەڵام ئەم بەختەوەربونەی ئەوان یەکسان نییە بە زانینەکەی سوکرات، بەڵکو یەکسانە بە ئاڕاستەکردنەکەی. بە مانای وەکچۆن سوکرات بە چۆنییەتی پێدانی زانینەکەی ئەوانی بەلای خۆشحاڵی دەبرد، بە هەمان شێوە دەکرێ زانین وەک ئاڕاستەکردنێکی هۆش و دەرون، بەلای دڵتەنگی و ناخۆشحاڵیشدا ببرێت. لێرەوەیە زانین بەختەوەری نییە، بەڵکو ئاڕاستەکردنە وەک دەسەڵاتێک.\nهەروەها ئەو بزەیەی بە تێگەیشتن و فێربونێکی تازە وەک خۆشحاڵبونێک، لە ئارامبونەوەی پاش هەڵچونێک سەرچاوە بگرێ، بە پێچەوانەوە پێکەنین لە نائارامکردن و شێتکردنەوە دروست دەبێت. بەو مانایەی بەرلەوەی گوێگرەکان فێرببن و بگەنە تێگەیشتنە تازەکان، لە سەرەتادا سوکرات شێتی دەکردن، بەوەی بۆ نمونە دەیگوت: "ئازابون، ترسنۆک نەبون نییە"، یان "دڵخۆشبون، دڵتەنگ نەبون نییە". لێرە ئەم گاڵتەجاڕییە سوکراتییە وەک گاڵتەپێکردنێک دەرون دەخاتە دۆخی کاردانەوەیەک، ئەویش بە دەمارگرژی و شێتبونێک وەک وەڵامدانەوەی پێکەنینپێهاتنێک.\nکەواتە ئەوە سوکرات خۆیەتی دەسەڵاتدارانە بە زانینەکەی، هاوڵاتییانی بەرەو دڵخۆش و دڵتەنگیدا ئاڕاستە دەکرد. جارێکی تر ئەوەش سوکراتە بە زانینە ئاڕاستەکەر و دەسەڵاتدارەکەی سەرەتا شێتییان دەکات، لە دواتریشدا پێیان پێدەکەنێت. بەم هۆیەوەیە زانین دەبێ بە دەسەڵات و شێتبونیش بە بەرهەمی ئەم دەسەڵاتدارە خاوەنزانینە گاڵتەجاڕە.\nلەسەر بنەمای ئەم تێگەیشتنەیە نیچە لە زانستی شاددا، پێکەنین بە خراپە و بێئەخلاقیییەک یەکسان دەکاتەوە، کەچی بە ویژدانێکی ئاسودەوە. لەبەرئەوەی بیانوی خاوەنزانین وەک دەسەڵاتدارێکی ئاڕاستەکەر فێرکردنی ئەوانیترە. لەکاتێکدا فێرکردن لەبەرگرتنەوەیەکە (کۆپیکردن) بەوجۆرەی ئاڕاستەکەرەکە مەبەستییەتی. ئەوەیە ئەمجارەیان لە ستاییشی شێتبوندا وەک ئاشکراکەرێکی ئەم هەڵخەڵەتاندنە، نیچە دەڵێت: سوپاس بۆ شێتی!\n1 هاوسه‌رگیریی هاوڕێیانه


سێ شەممە, 25 ئاب 2020 10:49\nحکوومەتی هەرێم و نەتەوە یەکگرتووەکان: گەنج دڵی گەشەکردنی ئابووری و کۆمەڵایەتییە گرنگ\nرووپێوەکە، کە لە ماوەی ١٠ ساڵدا یەکەمە لە چەشنی خۆیدا، وا لە حکومەتی عێراقی فیدراڵ و حکوومەتی هەرێمی کوردستان دەکات کە پەرە بە گەشەپێدانی ئەو شێوازانە بکەن کە گەنج و هەرزە لە چەقدا دادەنێن لەسەر بنەمای کارە لەپێشینەکانی گەنج و هەرزە.\nڕێوڕەسمەکە لە پەیمانگای کوردستان بۆ ئیدارەی گشتیی بە ئامادەبوونی وەزیری پلاندانان، دکتۆر دارا رەشید، و وەزیری رۆشنبیری و لاوان، بەڕێز موحەممەد سەید عەلی،جێگری نوێنەری تایبەتی سکرتێری گشتی نەتەوە یەکگرتووەکان لە عێراق، هەماهەنگیکاری نیشتەجێ / هەماهەنگیکاری کاروباری مرۆیی خاتو ئیرینا ڤۆیاشکۆڤا-سۆلیۆرانۆ، و نوێنەری رێکخراوی نەتەوە یەکگرتووەکان بۆ دانیشتوان لە عێراق، ریتا کۆلومبیا و چەند بەرپرسێکی تری حکومی بەڕێوەچوو.\nلە رێورەسمەکەدا، بەڕێز عەلی سەید وتی " بەو پێیەی گەنجان زۆرترین و چالاکترین توێژی کۆمەڵگان لە هەرێمی کوردستاندا، لە باوەڕەداین کە ئەم رووپێوە دەربڕی خواست و دیدی زۆربەی دانیشتوانە و هەر بۆیەش پێویستە ئەنجامەکانیشی بەشێوەیەکی دەربەستانە بەهەند وەربگیرێن لەگەڵ گەشەدان بەو پرۆژانەش کە گەنج لە چەقی خۆیاندا دادەنێن.\nلای خۆشیەوە، وەزیری پلاندانانیش وتی "لەم بۆنەیە و لەو کاتەشدا کە ڕوبەڕووی پەتای ڤایرۆسی کۆرۆنا (کۆڤید ١٩) بووینەتەوە، ئەوە زۆر پێویستە کە ئەوپەڕی گرینگی بەو گۆڕانکارییانە بدەین کە ئەم پەتایە لەگەڵ خۆیدا بۆ کۆمەڵگا هێناویەتی و پرۆژەکانیش لەسەر بنەمای داتا و نیشاندەری دروست بنیات بنێین لەپێناو، چەندی بکرێت، کەمکردنەوەی کاریگەرییەکانی لەسەر گەشەپێدانی ئابووری و کۆمەڵایەتیی هەرێمی کوردستان."\nوێڕای جەختکردنەوەی لە وتەکەیدا لەسەر گرینگیی هەرەزۆری ئەنجامدانی گۆڕانکاریی بە ڵام بە بەهەندوەرگرتنی پێویستییەکانی گەنجان، خاتو ئیرینا وتی "بەگوێرەی ئەنجامەکانی رووپێوەکە، توێژی گەنج لە هەرێمی کوردستاندا لە سەدا ٣٩ و نیوی دانیشتوان پێک دەهێنن و نزیکەی سێیەکیشیان نیگەرانیی خۆیان سەبارەت بە نەبوونی هەلی خوێندن دەربڕیوە." ئەو زیاتر تێبینی ئەوەشی کرد کە ئەوەی لە سەدا ٣٠ی گەنجانی هەرێمیش بیر لە جێهێشتنی کوردستان دەکەنەوە بەمەبەستی گەڕان بە دوای هەلی خوێندن و کاردا، مایەی نیگەرانییە کە پێویستە حکومەت بەپەلە ئاوڕی جیددی لێ بداتەوە. کارکردن بۆ ئاوڕدانەوە لە گیروگرفتەکان بەگرتنەخۆی یەکسانیی جێندەری و نایەکسانیی لە ڕەخساندنی هەلی ئابووری و کۆمەڵایەتیدا بێگومان یارمەتی هەرێم دەدات لە سوود وەرگرتن لە هێزی کاری گەنجان وەک پێکهاتەیەکی سەرەکی بۆ دابینکردنی ئایندەیەکی گەشتر بۆ عێراق.\nهەر دوای تەواوبوونی وتارەکانیش، سەرۆكی دەستەی ئاماری هەرێمی کوردستان ئەنجامە سەرەکییەکانی رووپێوەکەی خستەڕوو.\nبۆ زانیاریی زیاتر تکایە پەیوەندی بکەن بە شارەزای پەیوەندییەکان،\nسەلوا موساوە بکەن بە ئیمێلی :


سەرۆکی حکومەتی هەرێمی کوردستان سکاڵا لەسەر پەرلەمانتارێکی کۆمەڵی ئیسلامی تۆمار دەکات بەهۆی ئەوەی وتویەتی "داهاتی حکومەت لە خەرجییەکانی زیاترە".\nدوای ئەوەی سۆران عومەر پەرلەمانتاری کۆمەڵی ئیسلامی رایگەیاند حکومەت بۆ لەمەودوا بە ٤٥ رۆژ جارێک مووچە دابەش دەکات ئەمڕۆ نوسینگەی مەسرور بارزانی سەرۆکی حکومەتی هەرێمی کوردستان لەو بارەیەوە رونکردنەوەیەکی بڵاو کردەوە.\nلەو رونکردنەوەیەدا نوسینگەی مەسرور بارزانی دەڵێت: سۆران عومەر پەرلەمانتاری سەر بە کۆمەڵی ئیسلامی هەندێ لێدوانی ناڕاست و چەواشەکارانەی داوە کە گوایە، داهاتی حکومەت لە خەرجییەکانی زیاترە و هەروەها باسی لەوە کردووە کە سەرۆکی حکومەت گوایە خاوەنداریی بانکێک و کۆمپانیایەکی گەورە دەکات.\nنوسینگەی مەسرور بارزانی دەشڵێت: وێڕای ڕەتکردنەوەی ئەم تۆمەتانە، لە پێناو ئاشکراکردنی ڕاستییەکان بۆ ھاووڵاتییانی خۆشەویستمان رێکاری ئاسایی دەگرینە بەر. ئەم کەسە پێویستە بەڵگەکانی ڕادەستی لایەنە یاساییەکان بکات، ئەگەرنا دەبێت بەرپرسیاریەتی یاسایی ئەو چەواشەکاری و ناڕاستییانە لە ئەستۆ بگرێت.\n2968 جار بینراوە


جگە لە کورد، هەموو عەرەبە ئاوارەکانی سەعدییە گەڕانەوە زێدی خۆیان | تۆڕی هەواڵی سلێمانی\nHome›هەواڵ›کوردستان›جگە لە کورد، هەموو عەرەبە ئاوارەکانی سەعدییە گەڕانەوە زێدی خۆیان\nژنە ئاوارەیەکی عێراقی | فۆتۆ : Dan Kitwood/Getty Images)\nدواى راگرتنیان لەلایه‌ن حكومه‌تى عێراقه‌وه سه‌رئه‌نجام ره‌زامه‌ندى درا به گه‌ڕانه‌وه‌ى 750 خێزانى دیكه‌ى ئاواره‌ى كه‌مپه‌كانى خانه‌قین بۆ ناحیه‌ى سه‌عدییه، بەڕێوه‌به‌رى ناحیه‌كه‌ش ده‌ڵێت “زۆربه‌ى خێزانه كورده‌كان نه‌گه‌ڕاونه‌ته‌وه و خۆیان نایانه‌وێت بگه‌ڕێنه‌وه”.\nئه‌حمه‌د زه‌رگوشى بەڕێوه‌به‌رى ناحیه‌ى سه‌عدییه له سنوورى خانه‌قین بهSNNى راگه‌یاند: له درێژه‌ى هه‌وڵه‌كانیان بۆ گه‌ڕانه‌وه‌ی ئاواره‌كانى ناحیه‌ى سه‌عدییه كه به‌هۆى داعشه‌وه حه‌وت هه‌زار خێزانى ناوچه‌كه له هه‌ر سێ نه‌ته‌وه‌ى كورد و عه‌ره‌ب و توركمان ئاواره‌بوون و زۆربه‌یان كه‌وتنه كه‌مپه‌كانى خانه‌قینه‌وه، له هه‌نگاوێكى دیكه 750 خێزانى دیكه‌یان گه‌ڕانده‌وه سه‌ر خانووه‌كانى خۆیان.\nوتیشى: “له كۆى ئه‌و حه‌وت هه‌زار خێزانه تاوه‌كو ئێستا نزیكه‌ى شه‌ش هه‌زاریان گه‌ڕاونه‌ته‌وه كه‌زۆربه‌یان له نه‌ته‌وه‌ى عه‌ره‌ب و توركمانن و هاووڵاتیانى كورد زۆربه‌ى نه‌گه‌ڕاونه‌ته‌وه به‌شێوه‌یه‌ك پێش هاتنى داعش ڕێژه‌ى كورد له سه‌عدییه 30 له سه‌د بووه ئێستا كه‌مبووه‌ته‌وه بۆ 10 له سه‌د.\nئه‌حمه‌د زه‌رگوشى ئاماژه‌ى به‌وه‌شدا، به‌منزیكانه دۆسیه‌ى گه‌ڕانه‌وه‌ى ئاواره‌كانى سه‌عدییه كۆتایى پێده‌هێنن كه ژماره‌یه‌كى كه‌میان ماونه‌ته‌وه له كه‌مپه‌كان و دواى لێكۆڵینه‌وه ئه‌وانیش ده‌گه‌ڕێنینه‌وه، به‌ڵام بۆ نه‌گه‌ڕانه‌وه‌ى كورده‌كان خۆیان نایانه‌وێت بگه‌ڕێنه‌وه و هیچ هۆكارێكى سیاسى و ئه‌منى یان جیاوازى كردن و خراپ هه‌ڵسوكه‌وتكردن له به‌رامبه‌ر كورد ئه‌نجامنه‌دراوه.\nله دواى موسڵ له سنوورى خانه‌قین یه‌كه‌م ناوچه ناحیه‌ى سه‌عدییه كه‌وته ده‌ستى چه‌كداره‌كانى داعشه‌وه، چونكه ئه‌و ناوچه‌یه پێش داعش مۆڵگه‌ى تیرۆریستانى قاعیده بووه بەشێوه‌یه‌ك به‌رده‌وام رووبەڕووى هێزه ئه‌منییه‌كان و هاووڵاتیان ده‌بوونه‌وه.


کۆنگرەی 15هەم و ئالوگۆرێکی بەرچاو لە کارو تێکوشانی حزبدا, محەممەد محەممەدیان – PMNews\nکۆنگرەی 15هەم و ئالوگۆرێکی بەرچاو لە کارو تێکوشانی حزبدا, محەممەد محەممەدیان\nهەر وەک ئاگادارین، حزبی دیمۆکراتی کوردستانی ئێران بەرەو کۆنگرەی 15هەمی خۆی نزیک دەبێتەوە و ئەندامان و لاینگرانی حزب بە هیوای ئالو گۆرێکی جددی لە کار و ساختاری حیزبەکەیان، دەرواننە کۆنگرەی 15, و\nکۆمەلانی خەلکی کوردستانیش جاوەرێی گەلێک پەیامی تازەن کە گوێ بیسی بن. هەر چەند حزبی دێمۆکرات لە بەراوەرد لە گەل رێخراوە کوردی و ئیرانێکان سازماندراوترێن و پرنێوەرۆکترین رێخراوە و بە جددی لە پێناو ئازادیدا تێدەکۆشێ بەلام بەو مانایە نییە کە ئەم حزبە لە کەم و کورێکان بێ بەرییە و هەلەی تێدا نییە!. حزبی دێمۆکرات کە هەلگری گەلێک بەرپرسایەتی گەورەیە لە جولانەوەی گەلی کورد، و هەر وەها لە خەباتی پان و بەرینی هەموولایانەی گەلەکەیدا رۆلی ئەسلی دەگێرێ، پێوستە لە وەی کە هەیە زیاتر خۆی رێک بخا و زیاتر ریگە کاری نوێ و سەردەمیانە رەجاو بکات. هەر بۆێش لەم نوسراوەیەدا کە بیر و رای ژۆمارەیەک لە ئەندامان و کادرەکانیشە(لە قسەکردن و بیرورا گۆرینەوە لەگەلیان دەردەکەوت) پێداچونەوەیک لە شیوەی کار و ساختاری ئەمرۆی حزبەکەمان دەخەمە بەر سەرنجی ئەندامانی حزب بە تایبەتی ئەو هاورییانەی کە بەشداری کۆنگرەی 15هەمی حزبی دێمۆکراتی کۆردستانی ئێران دەبن تا بە هەول و تێکۆشانی هەموولا کۆنگرەی 15هەمی حزب لە نیو کۆنگرەکانی حزبدا نەموونە بێت و لە مێژووی حزبەکەمان وەک سەرەتای دەست پێکردنی قۆناخیکی نوێ لە خەبات و تێکوشانی حزبی دێمۆکراتی کوردستانی ئیران پێناسە بکرێت.\nسازماندەهی کۆمیتە و ناوەندەکانی ئاشکرای حزب\nهەروەک دەزانین گەلەکەمان یەکدەست نییە و بە سەر زاراوە و کلتورە ناوچەیەکان دابەش بووە .ئەگەر بروانین،خەلکی هەر ناوچە یا مەجموعە ناوچەیەک شیوە کارەکتر یا سلیقە فەرهەنگێکی تایبەت بە خۆیان هەیە کە لە قسەکردن و کار و تێکۆشانی رۆژانەیان دەرکەوێ..\nهەر چەند گەلی ئیمە یەک دەردی هاوبەشی هەیە ئەویش نەبوونی مافی نەتەوایەتییە، بەلام ولامدانەوە و هاوارکردن بۆ ئەم دەردە یەکسان نییە، و ئەم نەبوونی یەکسانی و یەک دەنگێیە بۆتە هوی ئەوە کە هێز و ئەنەرژیکان نەخرێنە سەریەک و لە یەک کاتدا پێکەوە بکار نەبردرێن.ئەم دابەش بوون و جیاوازیانە، لە کادرو پێشمەرگەکانیش کە نو‌ێنەرایەتی ئەو ناوچانە دەکەن رەنگ دەدەنەوە. هەر بۆێش ئەگەر ئیمە لە کار و تێکوشانمان ، هەماهەنگی و رێکخستنەکانمان بە شیوەی زانستیانە نەبێت و راستیێە کۆمەلایەتێکان لە بەر چاو نەگرین ناتوانین بەیەک دەنگی و یەکگرتووییوە ئەرکە حزبێکان راپەرێنین و قەوارەیەکی یەکگرتوو و بە هێزی حزبی دروست بکەین. هەر بۆیەش حزبی دێمۆکرات پێویستە، رێکخستن و سازماندەهی ناوەند و کۆمیتەکانی ئاشکرای خۆی لە بنکە سابتەکانی حزبی‌دا بە پێی ئاوەرۆی جۆغرافیایی، جیاوازە زاراوە و فەرهەنگێیە ناوچەیەکان پێک بێنێ . ئیستا کە حزب، کادر و پێشمەرگەکانی لە 3 ناوەنددا سازمانداوە پێم وانییە بە پێی ئەو جیاوازی و رەنگاو رەنگەی کە کۆمەلەکەمان هەیەتی ولامدەر بێت. هەر بۆیەش پێوستە ناوەندەکان زیاد بکرێن تا کادر و پێشمەرگەکان راحتر بتوانن هەلسورانیان بێت و خەلکیش زیاتر پیوەندیان پێوە بگرن.\nزیاد بوون و سازماندانی ناوەندەکان بەم شێوەیەی خوارەوە بە پێوست دەزانم:\n1-ناوچەکانی کرماشان و ئیلام یەک ناوەند 2- ناوچەکانی سنە ، مەریوان و کامێران یەک ناوەند 3 -ناوچەکانی بانە ، دیواندەرە، سەقز و بۆکان بۆ ناوچەکانی هاوشار یەک ناوەند 4- لە سەردەشتەوە تا نەغدە و پیرانشار یەک ناوەند 5- لە شنۆوە بۆ ناوچەکانی شمال ئەوانێش یەک ناوەندیان هەبێت. تەنانەت ئەو ناوچانەی کە هیندێک تایبەتمەندی بەرزەقی خۆیان هەیە لە ژیری بالی ناوەندەکان دا نەبن و بە خۆیان کۆمیتە شارەستانیان هەبێت بۆ نەموونە ناوچەی هاورمان؛ یا ئەگەر کادری پێوستێش هەبوو هیندێک لە ناوچەکانی کراماشان یا ئیلام بۆ ئەوە دە‌بن کە لە ژیر بالی ناوەند نەبن و لە مەحدودەیەکی بچووکتردا کار بکەن.\nئەم تە‌قسیم بەندییە تا رادەیەک لە باری ئاوەرۆی جۆغرافیایی، جیاوازیی زاراوەیی و کلتوری ناوچەییوە یەک دەگرنەوە و کادر و پێشمەرگەکانیش باشتر لە گەل یەکتر دەسازێن. ئەوە هەرگیز بەومانایە نییە کە کادری فلانە ناوچە ناتوانێ لە ناوچەکانی تر کار بکات بەلکو مەبەست ئەوەیە کە رۆلی ئەسلی یا ئەکسەرییەتی کارەکان لە ژیر چاوەدێری کادر و پێشمەرگەکانی ئەو ناوچەیە دا بن.ئەم شیوە سازماندانە دەتوانێ ئەم بەرهەمانە یا خالە موسبەتانەی خوارەوەی لێ کەوێتەوە:\n1- زیاتر فەعال بوونی کادر و پێشمەرگەکان 2- لە سەنترالیزم بە سەر کۆمیتە ناوچەیەکانەوە کەم دەکاتەوە 3- لە یەک کەوتن یا لە بەرخۆردی جیاوازییە فەرهەنگی و سەلیقە ناوچەیەکان بەرگری دەکات.\nشتێکی تر کە لەم باسە پێویستە زیادی بکەم ئەوەیە کە کادری ناوچەییەکان دەبێت زیاتر خۆیان دەرخەن و رولی ریبەریی ناوچەیی (مەحەلی) بەئەستۆوە بگرن . بۆ ئەم مەبەستە، دەبێ زیاتر لە میدیاکانی حزبی خۆیان نیشان بدەن و لە کۆر وکۆمەلە جەماوەرێکان قسان بکەن تا خەلک وەک رێبەرانی مەحەلی سەیریان بکەن و بە دوای رینموونەکانیانەوە بچن.\nپێویست بە بوونی مشاوری کارامە و بە ئەزموون\nئەگەر سەیری مشاورەکانی حزب بکەین دەبینین هەموویان گەنجن و ئەزموونی کاریان لە نیو رێزەکانی حزبدا کەمە . هەر وەک دەزانین لە حکوومەت , پارلمانەکان و کۆمپانێکان, مشاورانیان لە ئەفرادی کار کوشتەو بە ئەزموون کە زۆربەیان بە سال داچوون پێک هاتوە. وا باشە حزبی دێمۆکرات مشاورەکانی خۆی لەو کەسانە پێک بێنێ کە لەوە پێش ئەندامی کۆمێتەی ناوەندی ،دەفتەری سیاسی یا لە بەر پرسایتییکانی تری حزبی دابوونە و یا تەنانەت دەکرێ لە ئەفرادی غێری حزبیش( ئەو شارەزایی و لێزانییەی کە هەیتی لە وەچیت لە ئەفرادی حزب دا نەبێت) بە جۆرێک وەک مشاور کەلکیان لێ وەربگرێت. دیاری کردنی مشاورەکان لە لایەنی کۆمیتەی ناوەندیوە بە تایبەتی لەم پلونۆمانەی دوایی دا زۆربەی لە بەر ئەوەیە کە راستەوخۆ واردی کۆنگرە بن نەک مشاورە کردن کە ئەمە هەرچەند لە ئوسوولی حزبی دا دروستە بەلام لە نییەت و مورالدا نادێمۆکراتیکە.\nجیاوازی مالی لە نیو رێزەکانی حزبدا\nئەو یارمەتێ مانگانەیەی کە بە کادر و پێشمەرگەکان دەدرێ لە بەراوەرد لە گەل ئەو یارمەتییەی کە ئەندامانی کۆمیتەی ناوەندی و دەفتەری سیاسی وەری دەگرن فاسلەیەکی بەرچاویان هەیە . هیوادارم کە کۆنگرەی 15ی حزب ئاورێک لەم بابەتە بداتەوە ؛ چون پێشمەرگە و بەدەنەی حزب هەر وەک ئەندامانی رێبەرایەتی پێوستیان بە ژیانی رۆژانەیەو مندالانیان هەر وەک مندالانی ئەوان پێوستیان بە بەرگ و پێخۆر وپێگەیشتنە. ئەم جیاوازیانە لە گەل ئامانجی دوا رۆژی حزب کە سوسیالیزمی دێمۆکرتیکە یەک ناگریتەوە.\nپێوست بە پێک هاتنی ئالو گۆر لە تەشکیلاتی دەرەوەی حزبدا\nرێخستنەکانی حزب لە دەرەوەی ولات تا رادەیک هەر بە شێوەی پێشوو یا کۆن کار دەکەن کەئەمە تا رادەیەک\nبۆتە مایەی کزی و کەمترغەمی کۆمیتەکان و پەیۆوندێکانی دەرەوە.\nلەیەکم هەنگاو پێویستە بۆ ئەوەی کە ئەم شێوە سەنترالیزمە لە رێخستنەکانی دەرەوە تا رادەیەک کەم بکرێتەوە، دەفتەری ئەسلی کە لە پاریسە و چاوەدیری کۆمیتەکانی دەرەوە دەکات, بە چەند کۆمیتەی ئەسلی یا سەربەخۆ دابەش بکرێت . هەروەک دەزانین زۆربە ئەوکەسانەی کە بەرپرسایەتی دەفتەری پاریسیان لە ئەستۆیە لە مێژ سالن و هەر وەها دانیشتۆی ولاتی فەرانسەن. بە حوکمی ژیانی دەرەوە، گەلێک زەحمەتە ئەگەر کەسێک یا کەسانێک بۆ نموونە لە کاناداوە یا لە سۆئێدەوە هەستن و بتوانن لە فرانسە بۆ چەند سالێک نیشتە جێ بن و لە دەفتەری پاریسدا کار بکەن. چون هەم موشکلی زمانیان بۆ خۆ و بنەمالەکەیان لە ئارادایە و هەم وەزعییەتی شوغلی و تەنانەت وەزعییەتی نیشتەجی بوونیشییان دەکەوێتە بەر پرسیارەوە. واباشە لەو ولاتانەی کە ئاوەرۆیا یەک دەگریتەوە و لە یەک نزیکن یا بە هۆی هیندە تایبەتمەندی کە هەیانە یەک دەگرنەوە دەفتەری خۆیان هەبێت و شێوە و دەستوری کاریان نەسبەت بە هەلومەرجێک کە تێیدان بێت. بۆ نموونە ولاتانی سکاندیناوی یەک دەفتەر ،فرانسە و ولاتانی کە لەوێ نزیکن یەک دەفتەر و هەر وەها ولاتانی ئەمریکاییش بە خۆیان یەک دەفتەری سەربەخۆیان هەبێت کە کارو باری حزبی بە هۆی ئەفرادی تازە و کارامەترەوە بەریوەبەرن. ئەم شیوە سازماندانە دەبێتە هۆی هاتنە مەیدانی ئەفرادی باشتر و هەم کارو باری حزبیش بەشێوەی رێکوپێکتر بەرێوە دەچێت .\nبابەتێکی تر کە حزب کەمتەر خەمی تێدا کردووە, کۆمێتە یا باشتر بلێن کەسی پێوندەکانی دەروەیە. هەروەک دەزانین ئەفرادێکی زۆر کە زۆربەیان بنەمالەکەیان سیاسی بوونە و ئەندامی حزبن یا بوون، پێگەیشتوونە و بە زمان و بە کاری ئیدارەی ئەو ولاتانە ئاشنانن و تەنانەت ژومارەیەکی بەرچاویشان لە رێخراوە دەرەکێکان ئەندامن و کار دەکەن بەلام خۆیان لە و بەشە لە رێخستنەکانی حزبی دێمۆکرات نادەن. ئەمە دەگەرێتەوە سەر تەکرەوی یا کەمتەرخەمی بەشێک لەو کەسانەن کە لەم بەشە واتە بەشی پێوەبدیکانی دەرەوە کار دەکەن،و هەروەها هەلەبوونی شێوەی سازماندە‌هی و چونییتی دیاری کردنی ئەفراد بۆ ئەو بەشەیە . زۆر باش دەبوو ئەگەر کەسێک کە وەک کادری پێوەندی دەرەوە دیاری دەکرێت دەبێت تارادەیەکی زۆر تەوافوقی کۆمیتە یا کۆنفراسی ئەندامانی ئەو ولاتەی کە تێدا کار دەکات لەسەر بێت . ئەوەی راست بێت ئەندامانی حزب لە ولاتە باشتر ئەو کەسە دەناسن و بە سابقەی کار و ژیانی ئەو زیاتر ئاشنان، نەوەک دەفتەری سیاسی. بەشی دووهەم لەم پرۆسەیە دا ئەویە کە کۆمیتە یا کۆنفراسی ئەندامانی ئەو ولاتە, تیمێکی چەند نەفری کە بۆ کادری پێوندیکانی دەرەوە دەبن لە پال کادری ئەسلی بخەن. کە ئەم شیوە دیاری کردنە یا هەلبژاردنەی ئەفرادی پێوەندیکان، دە‌بێتە هۆی ئەوە کە حزب لە هیچ هەلومەرج و زەمانێک دا کادری پێوەندیکانی دەرەوەی لێ نەبرێت، و هەروەها تا ئەو ئەفرادەش لە بەرپرساییتیکانی خۆیاندا کەمتەر خەم نبن, و هەم حزبیش بتوانێ زیاتر کۆنترولی بە سەریانەوە بێت.\nهەلبژاردنی کۆمیتەی گشتی لە لە کۆنفراسی دووهەم دا (کۆنفرانس بۆ کۆنگرە)\nکۆمیتە ی گشتی لە ولاتانی دەرەوە کە هەر دوو سال جارێک لە کۆنفراسی ئەندامانی حزب لە و ولاتانە دا هەلدەبژێردرێن.، وا باشە کە کۆنفراسی دوایی لە گەل کۆنفراس بۆ کۆنگرە نەگێرێ، کۆنفراسەکان پاش کۆنگرە پێک بێت کە دەبێتە هۆی ئەوە کە ئەو ئەفرادەی کە هەلدەبژیردرین لە سەر پێوانەی سازماندەهی نوێ و هەر وەها توانای بەرێو بردنی ئەرکە نوێیەکان کە کۆنگرە بریاری لە سەر داوە، بن. بەم جۆرە کۆنفراس دەتوانێ ئەفرادی شایستە و کارمە بۆ ئەو دەورەیە هەلبژێرێت\nسوسیالیزمی دیمۆکراتیک ئامانجی دوارۆژی حزب\nیەکێک لەو هویانەی کە خەلکی کوردستان دلیان بە حزبی دێمۆکرات کوردستان خۆشە و دوا رۆژی ئەم کوردستانە رۆناک دەبینن، ئەو شیوە سیستمەیە کە حزبی دیمۆکرات پێ شک دێت و لە بەرنامەی خۆی بە رەسمی و ئاشکرا گونجاندویتی.حزبی دێمۆکراتی کوردستانی ئێران سەرەرای ئەوەی کە وەک حزبێکی بە کردەوە و فیداکار لە نیو کۆمەلگای کوردی و هەر وەها رادەی نیونەتەوەیی ناسراوە, بەشێکی هەرە بەر چاویش لەو هیما و سیمایەی کە حزبی دیمۆکراتی پێوەی پێناسە دەکرێت سوسیالیزمی دێمۆکراتیکە. ئەوەی راست بیت جگە لە کورتە باس کە لە لایەنی کاک دوکتور قاسملوو وە پێشکەش کراوە, بە دەگمەن کادرەکانی حزبی قسەیان لێ کردووە و یا لە کۆر و کۆبوونەوەکانی حزبیدا باسیان لە سەر کردووە. هەر بۆیەش بە داخەوە کادرەکانی حزبی لەم بابەتەوە، تئۆریکانیان لاواز و لە کۆر و کۆبوونەوەکاندا لەم بوارەدا کورتی دینن. پێوستە کۆنگرەی 15هەمی حزب ئەو ئەرکە بە بەریوبەرایتی نوێ پسپێری کە نامیلکە یا گۆڤارێک تایبەت بەم مەسلەیە دەربکات تا کاردرەکان بتوانن لەم بارەوە زیاتر فکر کەنەوە و لایەنە جۆرا و جۆرەکانی سوسیالیزمی دیمۆکرتیک ببینن و بیخەنە بەر باس و لێکۆلینەوە کە ئەمە دەبیتە هۆی دەولەمەندکردنی تئۆرێکانی حزب.\nهوشیاری لە هەلبژاردنی کادری رێبەرایەتی دا\nبەریوبردنی هەلبژاردنی دیمۆکراتیانە هەر چەند باشترین شیوەکاریی هەلبژاردنە ، بەلام لە زۆر ولات یا رێخراودا رەنگە هەمیشە نەیتوانیبێت یارمەتی بە ئاکامێکی موسبەت یا قەوارەیەکی یەکگروو بکات و لە درێژەی پرۆسە یا دەوامکاریدا توشی کزی و قەیران هاتووە.حزبی دیمۆکراتیش کە پێک هاتووە لە چین و تۆژی جیا جیای کۆمەلی کوردەواری ، ئەو مەسەلەیەی لە هیندە برگەی مێژووی بۆ هاتوتە پێش کە هەلبژاردنی دیمۆکراتیانە بۆ کادری رێبەری, بە مانای ئەو پێکهاتەیە لە رێبەرایەتی حزبی دێمۆکرت نەبووە کە ئاوینە بالانوینی تەواویتی بەدەنەی حزب بێت .\nهەربۆیەش ئەندامانی کۆنگرەی 15 پێوستە زۆر بە هوشیاریوە بروانن ئەو برگەیە لە کۆنگرە، و لە پرۆسەی دیمۆکراتیکدا بە بیریکی ژیرانەوە رەئی خۆیان ئاراستە بکەن کە بە جورێک، پێکهاتیک لە کادری ریبەری دروست بکەن کە رەنگدانەوەیەک بیت لە هەمووی بەدەنەی حزب. ئەو پێکهاتەی کە لە کۆنگرەی 14هەمی حزبدا ، لە کادری ریبەراتی هەلبزێردرا ، یەکیک لە هەرە بەرگە سەرکوتوکانی کۆنگرەی14 هەمی حزبی دێمۆکرات بوو. هیوادارم، ئەمجارەش ئەندامانی حزب، لە کۆنگرەی 15 هەم بە لەبەرچاو گرتنی هەلو مەرج ناسکی ئیستا و راستییەکانی پیکهاتەی کۆمەلی کوردەواری و قەوارەی حزبی دێمۆکرات، بتوانن ریبەرایەتیکی لێهاتوو و یەکگرتوو بۆ حزبی دێمۆکراتی کوردستانی ئێران هەلبژیرن و بۆ جارێکی تر خەون و خەیالی دوشمنانی رەنگاو رەنگی جولانەوەی کورد و حزب دیمۆکرات، بکەنەوە بلقی سەر ئاو.\nپێک هاتنی کۆبوونەوە یا سمینار لە رۆژان یا حەوتوکانی پێش کۆنگرە دا\nزۆر باش دەبێت حزب ئەو ئیمکان و ئاسانکارییە بۆ ئەندامانی کۆنگرە ،لە بنکەکانی دەفتەری سیاسی دابین بکات کە بەر لە دەست پێکردنی کۆنگرە، بتوانن سمینار و کۆبوونە پێک بێنن و بە وردەکاریوە بۆچوونی خۆیان باس بکەن و مەسەلەکان شی بکەنەوە؛ تا لەو ماوەیەدا ئەندامان بتوانن گرووپی هاونەزەری خۆیان بدۆزنەوە و لەگەل یەکتر، پێشنیار یا بەرنامەکانیان باشتر هەماهەنگ بەکەن و بە ئاگاه یەکی زۆرەوە پێ بنێنە کۆنگرە. لە سمینار یا کۆمبوونەوەکاندا ، رەنگە هاورێیان بۆ شی کردنەوەی مەسەلەکان لە کامپیوتر و فیلم کەلک ورگرن کە لەوە چێت لە کۆنگرە ئەو دەرفەت و کاتە دەست نەدات کە بەو شێوەیە لە مەسەلە و بابەتەکان باس بکرێت.\nتێبینی:هاورێیان، ئەو مەسەلانەی کە باسی لە سەر کرا, زۆر بە کورتی بوو . چون ناکرێ لە سایتیکی عام یا گشتی‌دا بە وردەکاری رێخستنەکانی حزب دا بچینەوە، ئەوەی ئەم نوسراوەیە زیاتر دەولەمەند دەکات بیرکردنەوەی ئێوەی هاورییانی حزب لەم بابەتانەیە تا بە هەول و تێکۆشانی هەموولا بتوانین هەلە و کەمتەر خەمێکانمان قەرەبوو کەینەوە و رێگای خەباتی حزبی دیمۆکراتی کوردستانی ئێران باشتر هەموار بەکەین.\nبە هیوای سەرکەوتنی جوولانەوە گەلەکەمان لە ژێر تێشکی رێبەرایەتی حزبی دێمۆکرات،


کوردیپێدیا - ستارت\n📄 ستارت | پۆل: بڵاوکراوەکان (گۆڤار، رۆژنامە و ...) | زمانی بابەت: 🏳 کرمانجی - کوردیی باکوور\nئارمانجا دەولەمەندکرنا بیاڤێ تەکنەلوژی و زانستێ کومپیوتەر و ئەنتەرنێتێ، ل ڤان چەند رۆژێن بوری، ئێکەم ژمارا کوڤارا "ستارت کوردستان" ل نۆڤەری 2009 ل دهۆکێ ژ بن چاپێ دەرکەفت.\nرۆژنامەنڤیس رەقیب مەحمود سەرنڤیسەرێ کوڤاری، تایبەت بۆ ئاژانسا پەیامنێر گوت "ئارمانج ژ هەبوونا ڤێ کوڤارا نوو هن خالن ژوان، بەلاڤکرنا رەوشەنبیریا تەکنەلوژی دا پتریا خەلکی و ب تایبەت تەخا لاوان ل ڤی وەلاتی ببنە خودان رەوشەنبیرییەکا زانستی و هزرەکا ڤەکری لسەر دیروک و پاشەرۆژا تەکنەلوژیایێ هەبیت و نڤیسکارێن تایبەتمەند د بیاڤێ زانستی و تەکنەلوژی دا پەیدابکەین و خواندەڤانی ژی بۆ ئامادەبکەین".\nرەقیب مەحمودی گوت ژی "کوڤارا مە دێ پوویتەکێ باش دەتە کومپیوتەر، ئەنتەرنێت و موبایل و مە ل بەرە دژمارێن بهێت دا ژمارا بەرپەرێن وێ زێدەتربن و باشتر پووتە و گرنگیێ ب زانست و ب یاڤێ هزری بدەت و د ڤێ قووناغێ دا چ کەس و لایەن هاریکاریا مە ناکەت، ئەم وەک سەرنڤیسەر و دەستەیا نڤیسینێ خەرجی یێن وێ ب ستویێ خوڤە دگرین".\nدڤێ ژمارا نەخریا "ستارت کوردستان"دا هن بابەتێن گرنگ مینا "چەوانیا ب دەستڤەئینانا ئیمایلێ گۆگل و برێکێ ڤە ویندۆز هەفت و پاراستنا فایلێن وۆرد 2003 و 2007 و دیروکا تێلەفۆنێن هەلگر و راپورتەک ل ژێر ناڤێ 74% ژ خەلکێ دهۆکێ کومپیوتەری ب کاردئینن بەلاڤبوینە.\nرۆنامەنڤیسا دهۆکێ پەروین عەبدولعەزیز خودانا ئیمتیازا کوڤارێ یە و کومەکا رۆژنامەڤانێن لاو مینا (لوتفی ئەحمەد، عەبولعەلیم شوکری، مێڤان تاها، سەلاح شێخو، موراد عومەر، بەیار ئامێدی، شێرزاد جەعفەر، سلێمان ئەحمەد و ناجی بەدەل) تێدا کاردکەن.\nئێکەم ژمارە ژ ڤێ کوڤارێ ب 50 بەرپەران دەرکەفتیە و ب ئێکەم بەرهەم وکارێ زانستی و تەکنەلوژی یێ راگەهاندنێ ل پارێزگەها دهۆکێ دهێتە نیاسین.\n➕ ئەم بابەتە لەلایەن: (هاوڕێ باخەوان)ەوە لە: Dec 5 2009 11:50AM تۆمارکراوە\n📷 فایلی وێنە 1.0.1 19 KB Dec 5 2009 11:50AM هاوڕێ باخەوان\nفایلی پەیوەندیدار 50,138


دوای (53) ساڵ یان به هه‌ر ناونیشانیكی دی…. – Denegkan\nbyئاری عوسمان خه‌یات\tJanuary 28, 2011\tچیرۆک\nنازانم تا چه‌ندێك نامه گۆڕینه‌وه‌ی نێوانمان تامی ماوه؟ ڕه‌نگه هیچ..\nله گشت بارێكدا من ئه‌مجاره‌یان ئێجگار به‌تاسه‌وه ئه‌م نامه‌یه‌ت بۆ ده‌نووسم. وه‌كی ئه‌وه‌ی سی و پێنج ساڵان بێ، بێ خواحافیزی، تۆ چووبییه كۆپنهاگن یان مه‌درید و منیش ئه‌وه‌نده ساڵ بێ تۆم له‌یاد چووبێته‌وه‌و ئێستا وا به‌م سبای ساڵحانه هاتووبییه‌وه یادم.\nئه‌گه‌رچی نه تۆ له مه‌درید و گۆپنهاگنی و نه منیش له‌ڕاستیدا ئه‌توانم بۆ ماوه‌یه‌كی هێنده درێژ له یادت بكه‌م، به‌ڵام هه‌ر ڕێك ئه‌وهاله دێته‌وه پێش چاوم: تۆ سی و پێنج ساڵی ڕه‌به‌قه له‌وێنده‌ری و منیش، له غه‌ریبیتدا سروشكی چاوم، عه‌ینه‌ن ئاوی كانی، وه‌خته وشك ده‌كا، هێنده تۆخ، قووڵ و ناچیز غه‌ریبیت ده‌كه‌م.\nمن نازانم ئه‌و نامانه‌ی كه بۆم ناردووی پاراستوونت یان نا..؟\nپارێزراو بن یان به توونی فه‌وتانا چووبن، گرفتێك بۆ كه‌سمان دروست ناكا، چونكی دڵنیام هه‌رچییه‌ك من نووسیبێتم، له‌چێكردنی خه‌رابات زێتر، هیچی دی لێناكه‌وێته‌وه.\nهه‌رچۆنێك له نووسینه‌وه‌ی شتێك ده‌بمه‌وه، یه‌كسه‌ر تۆزی داته‌پینی باڵه‌خانه‌یه‌ك، خاپووربوونی دێیه‌ك یان وێرانبوونی سه‌رله‌به‌ری شارێك، به‌رچاوم ده‌گرێ و دواجاریش له دووری ده‌یان فرسه‌خه‌وه، دیمه‌نی پیاوێكی ته‌نیا و كۆسكه‌وتووم دێته پێش چاو، كه زیاتر به شێوه‌و ڕوخساریا، له عومه‌ری خاوه‌ر ده‌چێ، به‌رله‌وه‌ی له بۆنی سێوا بخنكێ.. خۆی و (حه‌مه)ی كوڕی.\nئه‌گه‌ر په‌نجاو سێ ساڵی تر، كه‌سێك (بۆ نمونه) ئه‌م نامه‌یه له ئه‌رشیفی تۆدا بدۆزێته‌وه‌و بیخوێنێته‌وه، ئه‌م پرسیارانه له خۆی ده‌كا:\n1. تۆ بڵێی ئه‌م دوو كابرایه چ شتێك له نێوانیاندا هه‌بووبێ؟\n2. به تۆزێكی له نه‌غمه‌ی پێكه‌نینه‌وه به خۆی ده‌ڵێ: باشه ئه‌م (ئاری)یه نه‌یده‌توانی قیروسیا له هه‌شت سه‌نتی حیز بكا و ته‌له‌فۆنێك بۆ ئه‌م براده‌ره‌ی خۆی بكا و هه‌واڵی بپرسێ؟\nئه‌وه هه‌تا ئه‌و دوو پرسیاره‌م نووسی، ئه‌و حه‌وته‌كه‌ی دیكه‌م بیر چوونه‌وه، به‌ڵام من ئه‌وه‌نده‌ی بۆ زیاد ده‌كه‌م: باشه ناكرێ له بری ئه‌م نامه دوور و درێژه و له‌بری ئه‌وه‌ی ئه‌و هه‌موو كاته له خۆم بگرم بۆ نووسینه‌وه‌ی و ئه‌و هه‌موو كاته‌ش له تۆ بۆ خوێندنه‌وه‌ی، هاتبام جوانجوان مۆبایله‌كه‌م كردبایه‌وه، كه بیست ڕۆژه بێ هۆ كوژاندوومه‌ته‌وه، به (مه‌سیج)ێكی دوو سه‌نتی (نه‌ك په‌یوه‌ندییه‌كی هه‌شت سه‌نتی) كوڵوكۆی دڵم دامركاندبایه‌وه..؟\nنا هه‌ڵبه‌ت نه‌ده‌بوو، چونكه من پێمگوتی “تۆ سی و پێنج ساڵان ده‌بێ له كۆپنهاگن یان مه‌دریدی و منیش ئه‌وه‌نده ساڵه له‌یادم كردووی، وا ئێستا و به‌م سبای ساڵحانه هاتوویه‌وه بیرم”، چما په‌یوه‌ندییه‌ك یان مه‌سیجێك دادی ئه‌م ده‌ردی دوورییه‌ی من و تۆ ئه‌دا؟ ئه‌گه‌ر بیشیدا، ئه‌وا من هیچ ئه‌دره‌سێكی تۆ شك نابه‌م.. ئه‌ی خودای من، ئیدی هۆشیارم كه‌وه، پێمبڵێ: نووسینه‌وه‌ی ئه‌م نامه‌یه چ سوودی هه‌یه؟\nئه‌و كابرایه، كه ئه‌م نامه‌یه له ئه‌رشیفه‌كه‌ی تۆدا ئه‌دۆزێته‌وه، ته‌ماشایه‌كی مێژووی نووسین و ناردنی ده‌كات: (16/12/2010) و ئه‌م پرسیاره‌شیان له خۆی ده‌كا:\n– باشه كه‌ی ئه‌م دوو كابرایه هێند له یێكه‌وه دوور بوونه، تا پێویست به نامه‌گۆڕینه‌وه بكا؟\nئه‌و ته‌ماشا ده‌كا، بیر ده‌كاته‌وه‌و تێده‌فكرێ، به خۆی ده‌ڵێ: خۆ ئه‌مانه تانانه‌ت هه‌موو یه‌كشه‌ممه تا پێنجشه‌ممانێكی هه‌فته پێكه‌وه ده‌وامیشیان كردووه، ئه‌و دوو ڕۆژه‌كه‌ی دیكه‌ش ئه‌گه‌ر ویستبێتیان، ئه‌وا زۆر به ئاسانی توانیویانه یه‌كدی ببیننه‌وه، ئه‌دی چ پێویست به نووسینی ئه‌م نامه‌یه ده‌كات؟ (ئه‌مه‌ش پرسیاری پێنجه‌مه)\nدوای په‌نجا و سێ ساڵی دی، ئه‌و كابرایه‌ی كه ئه‌م نامه‌یه له ئه‌رشیفی تایبه‌تی تۆدا ده‌دۆزێته‌وه، ئه‌سڵه‌ن ئه‌وكات، هه‌ر ناشزانێ تۆ له كوێی.. ئه‌سڵه‌ن هه‌ر ناشتوانێ گۆڕه لاته‌ریك و عاجزه‌كه‌ی من له‌نێو ئه‌و قه‌ره‌باڵغی و جه‌نجاڵییه‌ی گۆڕستانه پیر و كه‌نه‌فته‌كه‌ی شاردا بدۆزێته‌وه، ئه‌و ده‌وه‌ستێ و به حه‌په‌ساوییه‌وه، ته‌واو سه‌رسام به ئه‌فسوونی گێڕانه‌وه، به خۆی ده‌ڵێ: چ په‌نهانییه‌ك له‌م نامه‌یه‌دا هه‌یه؟\nناتوانێ ده‌رك به هیچ بكا.. ناوێرێ له‌وه پتر بیر له هیچ بكاته‌وه، ئه‌وه‌نده نه‌بێ، له‌به‌ر ڕۆشنایی كزی په‌نجه‌ره‌یه‌كی نه‌وی ژوورێكی بچوكی شێدار و به تۆنێكی كه‌مێك ترسناكه‌وه درێژه به خوێندنه‌وه‌ی نامه‌كه ده‌دا:\nهه‌سته‌كه‌م یاساكانی فیزیكیش، ته‌واو چوون ته‌بیعه‌تی ئه‌م خه‌ڵكه گۆڕاون. ژیان وه‌ك بڵقی سه‌ر ئاوی لێهاتووه، كه‌چی زۆر به قورسی تێده‌په‌ڕێ، ئاخر تێناگه‌م له كه‌نگێوه بڵقی سه‌رئاوان هێند زه‌لام و گران بووه؟ (ئه‌و كابرایه‌ی كه ئه‌م نامه‌یه له ئه‌رشیفه تایبه‌تییه‌كه‌ی تۆدا ده‌دۆزێته‌وه، بێئه‌وه‌ی به‌خۆی بزانێ، هه‌مان پرسیاری ئێستای من له‌خۆی ده‌كاته‌وه: له كه‌نگێوه بڵقی سه‌رئاو هێند زه‌لام و گران بووه؟)\nتۆش ئێستا له خۆ ده‌پرسی: له كه‌نگێوه هاوڕێم، له كه‌نگێوه؟\nئێستا ته‌نیا پرسیارێك ماوه‌ته‌وه، بۆ ئه‌وه‌ی من و تۆ و ئه‌و كابرایه‌ی كه ئه‌م نامه‌یه له ئه‌رشیفی تایبه‌تی تۆدا ده‌دۆزێته‌وه، بتوانین تا په‌نجا و سێ ساڵی داهاتوو، كه ئه‌سڵه‌ن كه‌سیش نازانێ تۆ له كوێی و ته‌نانه‌ت گۆڕه لاته‌ریك و عاجزه‌كه‌ی منیش له‌نێو قه‌ره‌باڵغی و جه‌نجاڵیی ئه‌و گۆڕستانه پیر و كه‌نه‌فته‌ی شاردا نادۆزرێته‌وه، بتوانین پێكه‌وه، وه‌ڵامێك بۆ پرسیاری ئه‌وه‌ی ئاخۆ چ سیحرێك وا له پشته‌وه‌ی هێزی گێڕانه‌وه‌وه‌یه؟\nئێمه‌ش پێكه‌وه، له خۆمان ده‌پرسین: چ سیحرێك هاوڕێم، چ سیحرێك؟\nPrevious ده‌ره‌به‌گایه‌تی مۆدرێن …. ره‌حمان غه‌ریب\nNext شۆپینهاوه‌ر.. فه‌یله‌سوفی ره‌شبینی


لێخوڕینی ئۆتۆمبێلێک لە خەوندا - بابەت\nهۆیەکانی فطرياتي پێ\nسەرەکی ⁄ خه‌ونامه ⁄ لێخوڕینی ئۆتۆمبێلێک لە خەوندا\nهێمای ئۆتۆمبێل لە خەوندا\nهێمای ئۆتۆمبیلەکە لە سەفەر و سەفەردا : ئەم نیشانانەی لە دوو ڕێبەریەوە وەرگرتم کە یەکەمیان قورئانی پیرۆزە کە دەڵێت پەروەردگارمان (“أحل لكم صيد البحر وطعامه متاعاً لكم وللسيارة وحرم عليكم صيد البر ما دمتم حرماً)سەیارەش لەم ئایەتەدا واتە گەشتیار و دووەم ڕێنیشاندەر دەرم کرد لەو مەبەستەی کە وای لە ئۆتۆمبێلەکە کرد بۆ گەشت و جووڵە لە نێوان شوێنە جیاوازەکاندا بەکاری بهێنیت\nئاماژە بۆ کۆدی ئۆتۆمبێل بۆ گواستنەوە : ئاماژەیەک لە بەکارهێنانی ئۆتۆمبێلەوە وەرگیراوە بە مەبەستی گواستنەوە لە شوێنێکەوە بۆ شوێنێکی تر بۆ ئاماژەدان بە گواستنەوە لە بارێک بۆ دۆسیەیەکی تر بە پشت بەستن بەو شوێنەی کە گوازراوەتەوە یان هەندێک جار بەپێی ڕەنگی ئۆتۆمبێلەکە .\nهێمای ئۆتۆمبێل لەسەر ژیاننامەی مرۆڤ : ئەم ئاماژە ئیلهامە ئیلهامی لە داتاشراوی وشەی ” ئۆتۆمبێل ” ەوە بۆ ئاماژەدان بە ژیاننامە یان ژیاننامەی خاوەن ترافیکی باش یان خراپی ژیاننامەی ، بە پێی بارودۆخی خۆی ، باش بێت یان لەبەرکراو ، هەروەها بەپێی ڕەنگەکەی و هەندێک جاریش نیشانەی .\nگرنگی هێمای ئۆتۆمبێل لەسەر جیهان: ئەم ئاماژەلە لە وتنی هەندێک لە لەشکانی جیهان وەرگیراوە: چەرخی ژیان دەڕوات… من ئیلهامم بۆ ئەوە هەڵچووە کە لە نێوان جیهان و ئۆتۆمبێلدا نزیکیەکی زۆر هەیە ، کە هەردووکیان دەڕۆن ، ڕەنگە ڕۆیشتنێکی هێواش یان پیاسەیەکی خێرا بێت بۆ ئاماژەکردن بە ڕیتمی هەندێک ڕووداو کە لە کاتی پیاسەدا ڕوو دەدەن .\nئاماژە بۆ هێمای ئۆتۆمبێل لەسەر ژن : ئەم ئاماژەیە لە بوونی هەندێک لەیەکچوون لە نێوان ئۆتۆمبێل لە کاتی ئێمەدا و تانکەکان لە تەمەنی پێش ئێمە دەجووڵا ، هیچ نهێنییەک نییە کە کڵپە نیشانەی حەدیسە لە دوعای مێرددا بۆ ژنەکەی کاتێک دەچێتە ناوی “اللهم إنى أسألك خيرها وخير ما جبلتها عليه وأعوذ بك من شرها وشر ما جبلتها عليه”کە زۆر لە دوعای سواری دەبەعە دەکەوم ” داوای چاکترین و باشترینی ئەو شتەی بۆی هەیە و پەنابۆ تۆ دەبەم لە خراپە و خراپەی کە ئەو ” ، هەروەها لەبەر ئەوەی سەیارە کە پیاوەکە لێی دەخوڕێ وەک چۆن بە هێز و باڵای خۆی فەرمانەکەی لێخوڕی وە پێم وایە مەبەست بە ڕوونی پێویستی بە ڕوونکردنەوەی زیاتر نییە .\nئاماژە بۆ هێمای ئۆتۆمبێلەکە لەسەر سەرنشینو دڵی : یانی واز لەمەرجی ئۆتۆمبێلەکە وەک خاوەنەکەی کە سواری دەبێت ، بۆیە بارودۆخی ئۆتۆمبێلەکە ئاماژەیەکی بۆ بارودۆخی خاوەنەکەی هەیە ، بۆ نموونە ئەگەر ئۆتۆمبێلەکە پیسی داپۆشرابێت ، ڕەنگە ئاماژە بێت بۆ نەزانی خاوەنەکەی ، چونکە دڵی ڕێگەی مرۆڤە بۆ خودا و لێی نزیک دەکاتەوە .\nئاماژە بۆ هێمای ئۆتۆمبێل ئاسانکردنی فەرمانێکی دیاریکراوە : ئەم ئاماژەلە لە ناوی ” ئۆتۆمبێل ” ەوە وەرگیراوە و لەبەر ئەوەی کە ئەویش یەکێکە لە هۆکارەکانی ئاسانکاری گواستنەوە لە کاتی ئێمەدا و بەو هۆیە یش دەگوترێت وەسیلەی گواستنەوە ، بە پشت بەستن بەم ئاماژەوە وەسیلەیە بۆ گەیشتن بە فەرمانێکی دیاریکراو ، وە سەرنەکەوتنی ئۆتۆمبێلەکەش دەرخەری تێکشکانی ئەم فەرمانەیە ئەگەر ئەمە گونجاو بێت بۆ چوارچێوەی بینین و مەرجەکانی بینین .\nڕەمزی ئۆتۆمبێل چێژێکە : ئەمەش نیشانەی تایبەو دەستکارییەکی کەمی وشە ، بۆ ئاماژەدان بەو چێژەی کە هاتووە و ڕزگاربوونی هەندێک نیگەرانیبەپێی دۆخی بۆچوون و نیگەرانییەکانی .\nهێمای ئۆتۆمبێلەکە دەرخەری مانەوەی گرفتێک یان کێشەیەکە : بەهۆی ئەو شێوە کەشتیەی کە لەدەریادا ڕادەکات ، کە هەندێکجار ئاماژە بەمانەوەی شتێکی قورس دەکات ، بەهۆی چیرۆکی نوح ( سەلامی خوای لێبێت ) و مانەوەی و ئەوانەی لەگەڵیبوون لەکەشتیدا کاتێک خودا بەلافاو زەوی ئاودا ، بۆیە ئاماژەبۆئەو ئۆتۆمبێلە دەکات کە لەسەر زەویڕادەکات وەک ئاماژەیەک بۆ کەشتییەکە لەو بەشەدا .\nهەروەها ڕەنگە ئوتومبیل ئاماژەیەکی هاوشێوەی گواستنەوەی هەبێت کە بە فڕۆکە ناسراوە بۆ نموونە و پێم وانییە پێویست بکات دووبارەی دەکەمەوە کە هێماکە دەبێت لە چوارچێوەی بینینە گشتیەکەدا لێکبدرێتەوە و لێکدانەوەکەی هەروەها جیاوازی هەیە لەگەڵ بارودۆخی بینین و خەم و ئاواتەکانی و نێر بوون یان مێ بوون ، بچووک یان گەورە .\nإقرأ أيضا:بینینی پیاز لەخەودا جیە\nخه‌وخه‌ونامه‌لێخوڕینی ئۆتۆمبێلێک لە خەوندا\nپاککردنەوەی پێست لە ماڵەوە\nلە چی دروست دەکریت سێمۆلینا


لیژنەی كاروباری شەهیدان گفتوگۆ لەسەر هەمواری یاسای ماف و ئیمتیازاتی كەسوكاری شەهیدان و ئەنفالكراوان دەكات\nبەمەبەستی گفتوگۆكردن لەسەر هەمواری یاسای ماف و ئیمتیازاتی كەسوكاری شەهیدان و ئەنفالكراوان، ئەمڕۆ سێشەممە 2021/5/18، لیژنەی كاروباری شەهیدان و جینۆسایدو زیندانیانی سیاسی، بەسەرپەرشتیی سوسن محەمەد میرخان سەرۆكی لیژنەو ئامادەبوونی جێگری سەرۆكی لیژنەو ئەندامان و راوێژكارانی لیژنەكە كۆبووەوە.\nلەكۆبوونەوەكه‌دا گفتوگۆ لەسەر هەمواری یاسای ماف و ئیمتیازاتی كەسوكاری شەهیدان و ئەنفالكراوان و جینۆسایدكراوان و زیندانیانی سیاسی كراو دوای خستنه‌ڕووى چەندین راو سەرنج و تێبینی لەلایەن لیژنه لاوه‌كییه‌كانه‌وه، بڕیاردرا راوێژكارانی لیژنه‌كه پێداچوونەوەیەك بەهەموارەكە بكەن.\nلەبەشێكی دیكه‌ی كۆبوونەوەكه‌دا لیژنە سەڕەڕای بەردەوامی لەسەردانە مەیدانییەكانی بۆ بەڕێوەبەرایەتییەكانی كاروباری شەهیدان و ئەنفالكراوان لەهەرێمی كوردستان، بڕیاریدا بەدواداچوون بۆ ئەنجامی سەردانەكانی رابردوو بكات لەبارەی جێبەجێكردنی یاسای چاكسازی.\nلەكۆتایی كۆبوونەوەكەشدل لیژنە تاووتوێی ئەو نوسراوانەی كرد كەئاڕاستەیان كرابوو، وەڵامی ئەوانەشی دایەوە كەپێویست بوون.\nسێشەممە, 18 ئایار 2021 17:54\nLizhnay Shahidan Kobuwawa


شاندی کەنەکە لەگەڵ عومەری سەید عەلی و خانەی ڕاپەڕاندنی گۆڕان کۆبوونەوە | ROJnews\nدووشەممە, 2 ديس 2019 - 12:46\nشاندی کۆنگرەی نەتەوەیی کوردستان - کەنەکە بۆ تاوتوێکردنی ھێرش و مەترسییەکانی سەر کوردستان و پێویستیی گرێدانی کۆنگرەی نەتەوەیی کورد، لەگەڵ عومەری سەید عەلی، ڕێکخەری گشتی و خانەی ڕاپەڕاندنی بزووتنەوەی گۆڕان کۆبوونەوە.\nپێشنیوەڕۆی ئەمڕۆ، شاندی کۆنگرەی نەتەوەیی کوردستان - کەنەکە، لە گردی زەرگەتە لە شاری سلێمانی لەگەڵ ڕێکخەری گشتی و بەشێک لە ئەندامانی خانەی ڕاپەڕاندنی بزووتنەوەی گۆڕان کۆبوونەوە.\nئەحمەد قەرەموس، ھاوسەرۆکی کۆنگرەی نەتەوەیی کوردستان سەرۆکایەتیی شاندی کەنەکەی دەکرد و لەلایەن شاندێکی خانەی ڕاپەڕاندنی بزووتنەوەی گۆڕانەوە بە سەرۆکایەتیی عومەری سەید عەلی، ڕێکخەری گشتیی بزووتنەوەی گۆڕان پێشوازییان لێکرا.\nدوای کۆبوونەوەکەش لە کۆنگرەیەکی ڕۆژنامەنووسیدا، ئەحمەد قەرەموس، ھاوسەرۆکی کەنەکە سوپاسی پێشوازیی گەرمی بزووتنەوەی گۆڕانی کرد و وتی: گفتوگۆیەکی باشمان کرد لەسەر ھەڕەشە و مەترسییەکانی سەر کوردستان و بیروبۆچوونی ھاوبەش لە نێوانماندا گەڵاڵە بوو.\nوتیشی: دوژمنانمان دەیانەوێت دەستکەوتەکانی ھەرچوار پارچەی کوردستان لەناوببەن، پێویستە ئێمەی کوردیش ھەڵوێستێکی نەتەوەیی ھاوبەشمان ھەبێت بۆ پاراستنی دەستکەوتەکانمان.\nھەروەھا برزۆ مەجید، ئەندامی خانەی ڕاپەڕاندنی بزووتنەوەی گۆڕان، لە کۆنگرە ڕۆژنامەنووسییەکەدا قسەیکرد و وتی: گرنگە ھێزە سیاسییەکانی ھەرچوار پارچەی کوردستان ھەماھەنگ و یەکڕیزبن بۆ ڕووبەڕووبوونەوەی ئەو مەترسییانەی کە لە ھەرچوار پارچەی کوردستان ھەیە.\nوتیشی: ئێمە جەختمان لەوەکردەوە، کە یەکڕیزیی لایەنە سیاسییەکان گرنگە بۆ بردنە پێشەوەی دۆزی کورد و گەیاندنی بە ناوەندە جیھانییەکان.\nئەو ئەندامەی خانەی ڕاپەڕاندنی بزووتنەوەی گۆڕان وتیشی: نێوانی حزب و لایەنە سیاسییەکان بێبەری نییە لە ھەبوونی ناکۆکی بۆچوونی جیاواز، بۆیە ئەمانە ھەندێ جار دەبنە ھۆی دواخستنی پرۆژە و بەرنامەکانی کۆنگرەی نەتەوەیی کوردستان، بۆیە ئێمە جەختمان کردەوە، کە ئاڵوگۆڕی بیروڕا دەتوانێت ناکۆکییەکان کەمبکاتەوە.


لە نەتەوە یەکگرتووەکان دراوسێکانی ئەفغانستان داوای ئاشتی و ئاسایش دەکەن | KURDPLAT\nلە نەتەوە یەکگرتووەکان دراوسێکانی ئەفغانستان داوای ئاشتی و ئاسایش دەکەن\nکوردپلات 9/23/2021 10:39:00 ص ليست هناك تعليقات\nڕۆژی سێشەممە وڵاتانی دراوسێی ئەفغانستان لە کۆبونەوەی ئەنجومەنی گشتی نەتەوە یەکگرتووەکان کاردانەوەیان بەرامبەر کشانەوەی سەربازی مانگی ڕابردووی ئەمەریکا هەبوو کە لە ئەنجامدا تاڵیبان دەستیبەسەر وڵاتەکەدا گرت، و داوای ئاشتی و سەقامگیری لە هەرێمەکەیان دەکەن.\nشێخ تەمیم بن حەمەد ئەلسانی ئەمیری قەتەر گوتی " بڕیارەکەی ئەمەریکا بۆ کشانەوە لە ئەفغانستان دوابەدوای وتووێژەکان لەگەڵ تاڵیباندا خاڵێکی وەرچەرخانی گرنگی بۆ وڵاتەکە دروست کرد."\nقەتەر پەیوەندییەکی باشی لەگەڵ هەردوو واشنتن و تاڵیباندا هەیە، میوانداری وتووێژەکانی نێوان هەردوولای لە دۆحای پایتەختی وڵاتەکە ئەنجام کرد. تاڵیبان لە ساڵی 2013 وە ئۆفیسی سیاسی لە دۆحا هەیە.\nمیری قەتەر شێخ تەمیم بن حەمەد ئال ثانی، لە میانەی وتارەکەی لە بارەگای سەرەکی نەتەوە یەکگرتووەکان لە نیویۆرک، 21 ی 9ی 2021\nئەمیری قەتەر گوتیشی ئەوان بەردەوام دەبن لە هاوئاهەنگی لەگەڵ هاوبەشەکان بۆ دڵنیابوون لەوەی کە ئەو دەستکەوتانەی کە لە کاتی ئەو گفتوگۆیانەدا کراون بەردەوام دەبن و پەیمانەکان دەپارێزرێن.\nئەو گوتیشی " ئێمە هەروەها جەختیش لە گرنگی بەردەوامی وتووێژ لەگەڵ تاڵیبان دەکەینەوە چونکە بایکۆتکردن تەنها دەبێتە هۆی جەمسەرگیری و کاردانەوە، لەکاتێکدا دیالۆگ دەتوانێت ئەنجامی ئەرێنی بهێنێتە دی." گوتیشی " بابەتی ئەفغانستان بابەتی سەرکەوتن یان شکست نییە، بەڵکو ئەمە کێشەیەکی سەرنەکەوتنە لە سەپاندنی سیستمێکی سیاسی لە دەرەوە."\nقەتەر یەکێک بوو لەو وڵاتانەی لە پاش ئەوەی تاڵیبان دەستیبەسەر ئەفغانستاندا گرت، هاوکار بوو لە گواستنەوەی هەزاران بیانی و ئەفغانی لەو وڵاتەدا.\nسەرۆکی تورکیا رەجەب تەیب ئەردۆغان لە ئەنجومەنی گشتی نەتەوە یەکگرتووەکان 21ی 9ی 2021\nسەرۆکی تورکیا ڕەجەب تەیب ئەردۆغان لە وتارەکەیدا بە ئامادەبوانی ڕاگەیاند "\n"بەبێ گوێدان بە پرۆسەی سیاسی، ئەفغانستان پێویستی بە هاوکاری و هاوخەمی کۆمەڵگای نێودەوڵەتی هەیە." ئەو گوتیشی " هیوادارین هەرچی زووە ئاشتی و سەقامگیری و ئاسایش لەوڵاتدا بەرقەرار بێت و گەلی ئەفغانی بحەسێنەوە."\nژمارەیەکی زۆری پەنابەری ئەفغانی لە ئێران هەن. ئاژانسی پەنابەرانی سەر بە نەتەوە یەکگرتووەکان دەڵێت نزیکەی 780 هەزار پەنابەری ئەفغانی تۆمارکراو لە ئێراندا هەن و نزیکەی دوو ملیۆنیش کە تۆمار نەکراون.\nسەرۆکی ئێران ئیبراهیم ڕەئیسی بە ڕێگای ڤیدۆ لە 76 هەمین دانیشتنی ئەنجومەنی گشتی نەتەوە یەکگرتووەکان وتارێکی تۆمارکراو پێشکەش دەکات. 21ی 9 ی 2021\nسەرۆکی ئێران ئیبراهیم ڕەئیسی وتارەکەی بۆ تانەدان لە ئەمەریکا بەکارهێناو گوتی ئەمەریکا لە ئەفغانستان دەرنەچووە بەڵکو دەرکراوە. ئەو هەروەها هۆشداریشی دا بە ڕێبەرانی تاڵیبان.\nڕەئیسی لە پەیامە ڤیدیۆییەکەیدا گوتی " ئەگەر حکومەتێکی گشتگیر کە بە بەشداری هەموو پێکهاتەکانی ئەفغانستانەوە جێگیرنەکرێت بۆ بەڕێوەبردنی ئەفغانستان ئەوا ئاسایش لەو وڵاتەدا بەرقەرار نابێت." ژمارەیک لە ڕێبەرانی جیهان بەهۆی ڤایرۆسی کۆرۆناوە خۆیان لە کۆبونەوەکەی ئەمساڵدا ڕاستەوخۆ بەشدار نەبوون.\nئاسایشی ئەفغانستان بۆ گەلانی ئاسیای ناوەڕاست زۆر گرنگە. زۆربەیان ترسی ئەوەیان هەیە بەردەوامی ناسەقامگیری و خراپی دۆخی ئاسایش لەو وڵاتەدا ڕەنگە ببێتە هۆی کۆچی بە کۆمەڵ بۆ وڵاتەکانیان. هەروەها ئەو نیگەرانیەش هەیە کە ئەگەر تاڵیبان وابەستە نەبێت بە سەرکوتکردنی ڕێکخراوە توندڕەوە ئیسلامییەکانەوە، ئەوا دەشێت ئایدۆلۆژیای توندڕەوی و تێرۆر لە وڵاتەکانی ئەوانیش بڵاو ببێتەوە.\nشەڤکەت میریزیۆیڤ، سەرۆکی ئۆزبەکستان لە وتارێکیدا کە پێشتر تۆماری کردبوو گوتی "دەبێت کاریگەری و دەنگی نەتەوە یەکگرتووەکان لەسەر ئەفغانستان لە هەموو کات زیاتر دەنگی بەرزتر ببیسترێت."\nئەو گوتیشی " ئێمە بەمدواییە سنووری نێوان ئۆزبەکستان و ئەفغانستانمان کردەوە و دەستمان کردەوە بە ناردنی پێداویستی سەرەکی و کەرەستەی نەوت و کارەبا بۆ ئەو وڵاتە."\nوتارە تۆمارکراوەکەی سەرۆکی ئۆزبەکستان شەڤکەت میریزیۆیڤ لە ئەنجومەنی گشتی نەتەوە یەکگرتووەکان 21ی 9ی 2021\nئەو پێشنیاری خۆی بۆ ئەنجومەنی گشتی دووپات کردەوە بۆ دامەزراندنی لیژنەیەکی هەمیشەیی نەتەوە یەکگرتووەکان لەسەر ئەفغانستان بۆ باشترکردنی هاوکاری نێودەوڵەتی.\nلە ناوەڕاستی مانگی هەشتدا کە تاڵیبان بەرەو کابوڵ ڕۆشت، نەتەوە یەکگرتووەکان نزیکەی 100 کارمەندی بیانی لەو وڵاتەوە بۆ ئەڵماتی کازخستان گواستەوە.\nڕۆژی سێشەممە، سەرۆکی کۆماری قرغیزستان پێشنیاری دامەزراندنی نووسینگەیەکی کاتیی نەتەوە یەکگرتووەکانی کرد لە شاری بێشککی پایتەختەکەی و داوای لە ئەنتۆنیۆ گۆترێش سکرتێری گشتی نەتەوە یەکگرتووەکان کرد تاوتوێی بکات. ئەو هەروەها ڕایشیگەیاند نزیکەی 500 شوێنی زانکۆکانی قرغیز ئامادەکراون بۆ ئەو قرغیز نژادانەی کە لە ئەفغانستان دەژین.\nسەرۆک سادیر ژاپارۆڤ لە پەیامە تۆمارکراوەکەیدا گوتیشی " ئێمە هیوادارین کە سەقامگیریی کۆمەڵایەتی و سیاسی و یاسا و فەرمانەکان بە خێرایی لە ئەفغانستاندا دابمەزرێنەوە."\nباڵیۆزی ئەفغانستان گوڵام ئیسحاقزای لە کۆبونەوەکەی ئەنجومەنی گشتی گوێبیستی ئەو لێدوانانە بوو لەسەر وڵاتەکەی. ئەو لە مانگی حەوت لەلایەن حکومەتی پێشووی ئەشرەف غەنی دەستنیشان کرا و بەردەوام لە تۆڕە کۆمەڵایەتییەکاندا بە ئاشکرا لە دژی تاڵیبان قسەی دەکرد.\nباڵێۆزی ئەفغانستان لە نەتەوە یەکگرتووەکان غوڵام ئیسحاقزای\nڕۆژی دووشەممە، سکرتێری گشتی نەتەوە یەکگرتووەکان نامەیەکی لە تاڵیبانەوە پێگەیشت وکە تیایدا ڕاگەیەندرابوو دەخوازن ئیسحاقزای بگۆڕن و نوێنەرێکی خۆیان دابنێن. گوتەبێژێکی نەتەوە یەکگرتووەکان گوتی لەو نامەیەدا نوسرابوو تاڵیبان دەخوازێت بەشداری لەم مشتومڕەی ئەنجومەنی گشتی نەتەوە یەکگرتووەکاندا بکات.\nلە ئێستادا وا دانراوە نوێنەری ئەفغانستان لە ئاستی باڵیۆز لە 27 مانگ وتاری خۆی پێشکەش بکات، و پێشبینی دەکرێت ئەوە هەر ئیسحاقزای بێت کە هێشتا ئەو لە دانیشتنەکاندا بەردەوامە.\nنەتەوە یەکگرتووەکان دەڵێت نامەکەی تاڵیبان و نامەکەی ئیسحاقزایش، کە لە 15 مانگی نۆ ناردی و خواستی هەر ئەو سەرۆکایەتی شاندی ئەفغانستان بکات، ناردووە بۆ کۆمیتەی ڕێگەپێدانی بەشداری کۆبونەوەی گشتی.\nدەکەوێتە سەر ئەوە کۆمیتە نۆ ئەندامییە بڕیار بدات کێ نوێنەرایەتی ئەفغانییەکان لە نەتەوە یەکگرتووەکاندا بکات. بەڵام لەوە ناچێت ئەم کۆمیتەیە هەتا مانگی 10 کۆببێتەوە بۆیە چاوەڕوان ناکرێت تاڵیبان وتاری ساڵانە لەم مشتومڕەدا پێشکەش بکات.


مادام کوردین داوای هەرچی بکەین هەر تاوانبارین – Peshmergekan\nمادام کوردین داوای هەرچی بکەین هەر تاوانبارین\nسەد ساڵ بە سەر دابەشکردنی خاکی کوردان بە سەر وڵاتانی دروستکراوی دەستی کۆلۆنیالیزم دەرباس بوو.میللەتی کورد بە درێژایی زیادتر لەو سەد ساڵەی دوای دابەشکردن ، دەیان کارەساتی بەسەر هاتووە.\nئێستا سەدەی بیست و یەکە و میللەتی کورد دەیان حیزبی هەیەکە هەر کامە و بە ناونیشانێک و بە ئەیدۆلۆژیاێکی جیاواز و هیچکامیشیان نەیانتوانیە گەلی کورد لەژێردەستی داگیرکەران رزگاربکەنکە هۆکارەکەشی ناکۆکییەکانی نێوان خۆیان بۆوە و هەیە.\nبا بەس بێ قوربانیدان بۆ ئەیدۆلۆژیا و مەسڵەحەتی تەسکی حیزبی و خۆخۆری .لانیکەم لە ڕابردوویی میللەتەکەی خۆتان پەندێک وەرگرن و خۆتان ڕزگاربکەن لەو نەخۆشییە ئازاربەخشە .\nکاتێک تەماشای ئێستایی حیزبەکانی کوردستان دەکەین بە هەموو ئەیدولوژیایی جیاواز ،لەو سەری ڕاست بۆ ئەو سەری چەپ و مێژوویی میرنشینەنیەکانی سەدەکانی پێشووی میللەتەکەی خۆمان دێتە بەر چاو.\nئەگەر لە باری ئاینیەوە تەماشای میللەتی کورد بکەین بە زۆرینە لە باریی ئاینیەوە سەر بە ئائینی ئیسلامە کە داوایی حەقی خۆمان دەکەین لە لایەن دەسەلاتدارەکانی ئسلامییەوە ،بە دەرچوو لە دین لە قەلەم دەدرێین و بە بانگی” اللەو اکبر” دەکەویینەوە بەرهێرشیان و قەتلی ئێمە حەلال دەکرێ و مال و مڵکی ئێمە بە دەستکەوت دەژمێردرێن.\nمادام کە داوای حەقی خۆمان دەکەین حەقی ئێمەش وەک چٶۆن عەرەب ،تورک و فارس دەولەتیان هەیە، ئێمەش لایقی ئەو حەقەین، کە وایە برایەتیی عەرەب وتورک و فارس مەعنایی نییە، وەک شوعارەکانی تا ئێستا هەلمان گرتوون: برایەتی گەلان ،دێموکراسی، خودموختاری،خۆسەریی دێموکراتیک ….ئەمانە هیچیان ڕزگاریی نەتەوەییمان مسۆگەر ناکەن و بێجگەلە خۆ فرێودان شتێکی ئەوتۆی لێ شین نابێ.\nلە فارسە کان داوای دێموکراسی بۆ ێیران و خۆدموختاری بۆکوردستان دەکەین کەچی خمینی حوکمی جیهاد بۆمان سادر دەکات. لە عەرەب داوای ئوتۆنۆمی دەکەین بە هەمان شێوە حوکمی انفال و زندە بە چاڵ کردن و کیمیابارانکردن بۆ مان دەردەکەن . لە تورکەکان داوای دێمۆکراتیک بوونی کۆمەلگا دەکەین و دەکەوینە بە هێرشی تەیارەیی اف ١٦ و لەشکری مەحمەتچیک و……قەتلو عام دەکرێین .\nهیودارم هەموو حیزبەکان، لە هەر چوارپارچەی کوردستان ببنە ساحیبی تفاقێک کە دڵی نەتەوەی کورد خۆش بکەن .\n٢١ی ئاداری ٢٠١٨ بەرابەر بە ٢٧١٨ ی کوردی\nفەرهاد میرۆزادە . نوروێژ


ئەحلام مەنسور ... ژنە یاخیەكە لەسیستمی كۆمەڵایەتی\nیاخیگەرێتی ئەو چەمكە فرەمانایەیە كە لەرووی ئایدیاییەوە گوناهێكە دژ بەموقەدەسی كۆمەڵگە و لەرووی ماتریالیشەوە وڵامدانەوەیەكە بەو دژانەی كە لەهەناوی خۆیدا ماناكانی خۆی بەرهەمدەهێنێتەوە. ئەمە رووە گشتیەكەیەتی، لەرووە تایبەتەكەشیەوە (نەفی) كردنی هەموو ئەو پێوەرە ئەخلاقیانەیە كە یاخیبوونە لەخودی ترادیسۆن كە گشت كاری پێدەكات، یاخیگەرێتی لەدەرەوەی چەمك، حاڵەتێكە دەتوانین وەكو ئامرازێك بۆ دژایەتیكردنی سیستم بەكاری بهێنین، بەڵام لەشوێنێكی دیكەدا فۆڕمێكی تر وەردەگرێ و دەبێتە ئامانج، ئەم ناكۆكی و جیاوازییە رەنگە لەنێو دیوی ناوەوەی زۆر تاكی دیكەدا خۆی مەڵاسدابێت، بەتایبەتی تاكی كوردی كەهیچ زەمانەتێكی كۆمەڵایەتی نییە بۆئەوەی بەقەناعەتەوە مومارەسەی ئەو شێوە بیركردنەوەیە بكات كەهەڵیبژاردووە. بۆیە ئەم پێشەكیەم بۆ قسەكردن لەسەر ئەحلام بەكارهێناوە، چونكە ناكرێ باسی یاخیگەرێتی بكەین و پێناسەیەك بەدەستەوە نەدەین، هەروەها ناكرێ ئەحلام وەكو هەر كارێكتەرێكی چالاك و یاخی و ناباو وەرنەگرین، خۆ ئەگەر ئەو حاڵەتانە لەبەر چاونەگرین كە بەشێك بوون لەشێوەی بیركردنەوەی ئەو، كە رەنگە هەندێ جار بەبێ ئاگاهانەش ئینتیمای بۆ ئەو چەمكانە هەبووبێت، بەهەر حاڵ من كە ماوەیكی زۆر لەگەڵ نووسین و فەزای بیركردنەوەی ئەحلام هەڵمكرد و لە نزیكەوە هەم چیرۆكەكانیم خوێندۆتەوە و هەم نووسین و هەم سەرپەرشتی نووسینەكانیم كردووە، لەو پرۆسەیەدا دوو كەسایەتیم هەستپێكردووە لە دونیای ئەحلامدا، كەسایەتیەكی یاخی لەهەموو جۆرە موڵكیەتێك و كەسایەتیەكی دیكەی سودگەرا بەئاراستەی كەڵك وەرگرتن لەو شتانەی كە لەرووی غەریزییەوە ئینسان دووچاری پارادۆكس دەكات كە حەزی لەموڵكیەت بێت، رەنگە هەردوو حاڵەتەكە بۆ ژنێك كە لەنێو جەنجاڵی ژیانی كۆمەڵایەتی و بەرتەسكی بیركردنەوەدا ژیان بگوزەرێنێ لەكوردستان، مافی خۆی بێت حەزەربكات لەو رێچكەیەی هەڵیبژاردبوو كە دژی هەموو رەوتەكانی دیكەی كۆمەڵگە بوو، بۆ ئەمەش پێویستی بەوە هەبوو كە لەشوێنێكی دیكەدا وەكو كەسێكی سودگەرا خۆی نیشان بدات، تاكو بارەكەی هێندەی تر قورس نەبێت، یان لانیكەم بتوانێ بەرگری لەو فەزایە بكات كە تایبەتە بەخۆی، لەروویەكی دیكەشەوە چاونەترسانە بوو لەبەرامبەر ئەو دڵڕەقییەی كۆمەڵگە بەرامبەر كەسی یاخی هەیەتی.\nئەحلام لەرۆمانی (ئەڵوەن) دا هەموو پاڵەوانەكانی یاخی كردبوو لەو فەزا داخراوەی كە ژیانی لۆكاڵی فەرزی كردبوو بەسەر ئیسناندا. هەموو ئەو بیرۆكانەشی كەواقیعی بوون، لەو كەساییەتیانە وەرگرتبوو كە بەشێك بوون لەئیدیۆمە كۆمەڵایەتیەكان و ئەو لەزاری دایكی یان باوكی یان كەسە نزیكەكانیەوە بیستبووی یان وەریگرتبوو. ئەوەش كە بەچاوی خۆی بینیبووی، راستەوخۆ ئەو رۆڵەی پێبەخشیبوون لەرۆمانەكەیدا، سەرباری هەموو ئەوانەش كە دەتوانین وەكو شێوە كارێكی سۆسیۆلۆژییەك تەماشای بكەین، ئەدیبێك یان رەخنەگرێك یان خوێنەرێكی بەسەلیقە نەبوو خوێندنەوە بۆ ئەو ستایلە بكات كە سكێچی ژیانی كۆمەڵایەتی كوردی بوو. مەبەستم لەوەیە كە ئەحلام لەبری ئەوەی ئیدیۆمەكان بنووسێتەوە، كەڵكی لەفەزا و كارەكتەرەكان وەرگرتبوو بۆ پالەوانی رۆمانەكانی.\nسەدەی نۆزدە بۆ رۆشنبیری كورد، سەدەی كاریگەری ئەو چەمكە ئەدەبی و سیاسیانە بوو كە لەرۆژئاواوە دزەیان دەكردە نێو ئەدەبیات و نووسینی كوردیەوە، بەتایبەتیش ئەو چەمكە ئەدەبی و فكریانەی كە لەفەرنساوە دەهاتن، بەو پێیەی كە پاریس بەرهەمهێنەری ئەو چەمكانە بوو كە پەیوەندیان بەمرۆناسیەوە هەبوو، ئەحلام مەنسور دوای ئەو هەموو رێگرییەی بۆ تەواو كردنی خوێندن، زانكۆی بەغدا تەواو كرد، لەناوەڕاستی هەشتاكان بەمەبەستی خوێندن لەبواری ئەكادیمیا دەچێتە فەرەنساو لەوێ لانیكەم بەرۆشنبیری ئەو سەردەمەی رۆژائاوایی ئاشنا دەبێت، هەڵبەت بۆ ئەو سارتەر و سیمۆن دی بوڤارا، نموونەیەكی بەردەست بوو بۆئەوەی بتوانێ قسە لەسەر یاخیگەرێتی بكات لەنووسیندا، بۆیە كاریگەرێتی فكری سارتەر و سیمۆنی زۆر لەسەرەوە بوو، بەتایبەتیش فكری فێمێنیزم كە ئەو بەبێ باگراوندێكی تەواو فكریانە، مومارەسەی دەكرد و خۆی بە پێشەنگی ئەو فكرە دەزانی، لەلای ئەو پێوەرێك هەبوو كە ئینسان نابێ راستگۆنەبێ لەگەڵ خۆیدا، تەنانەت لەنێو تێكستەكانیشیدا مەرج بوو رەنگبداتەوە، بەبێ لەبەرچاوگرتنی هونەری نووسین و ئیستاتیكا و گوتاری ناراستەوخۆ، بۆیە زۆرجار دەكەوتە بەر رەخنەی ئەوەی كە لەژێر كاریگەری ئیدیۆلۆژیادا دەونووسێ، بۆیە نەیتوانیوە ئەو دەقە بشكێنێ و ئینتیما بۆ بزووتنەوەی نوێگەرێتی بكات كە ستایلێكی نوێی رۆماننووسی بەرهەمهێنابوو، بەڵام ئەو پێی وابوو ئەمە مانای یاخیگەرێتییە و دەبێ تێكست مانای خوی زوو بدات بەدەستەوە و بەرهەمیش هەر ئەوە ماناكەیەتی، هەر بۆیە وەڵامی ئەو رەخنە نوێگەرییەی پێنەبوو كە لەنێو دونیای مۆدیرنی ئەدەبیاتدا بەرهەمهاتووە و فەزای نووسینی گۆڕیوە.\nئەوەی كە نووسینی ئەحلامی لەنووسینی ژنانی چالاك لەبورای مەسەلەی ژناندا جودا دەكردەوە، دەستبردنی بوو بۆ شتە تابۆو حەرامەكان، نموونەش قسە كردنی راشكاوانەو بێ پەردانە بوو بەرامبەر خەتەكردنی ژنان و مەسەلەی سێكس كە ئەو بڕوای نەبوو ژن ئەو كائینەیە دەبێ غەریزەی پیاوان دامركێنێتەوە، ئەم گوتارە راستەوخۆیە كارێكی كردبوو كەهەندێ جار پیاوانی ئاینی قەڵس دەكردو دواجاریش ساڵی 2010 بوو كە لەسەر بابەتێكی ئەحلام مەلایەكی ئاینی گوتاری نوێژی هەینی لەسەر نووسینێكی ئەو تەرخان كردبوو و كێشەی لەسەر بەرپابوو.\nسەرەتای ساڵی 2001 بوو ئەحلام مەنسور لەبەغداوە هاتە سلێمانی، لەڕێگەی برادەرانی هەفتەنامەی "هاوڵاتی"یەوە هاتە رۆژنامەكەو وەكو ئەندامی دەستەی نووسەران دەست بەكاربوو، ئەو دیسان بەرمەبنای ئەوەبوو كە "هاوڵاتی" هەڵبژارد، چونكە ئەو رۆژنامەیە بڕێكی زۆر ئازادی نووسینی تێدابوو، هەروەها یاخی بوو لەو سیاسەتە باوەی كە لەكوردستاتن هەبوو، ئیدی بەوپێیەی كە یەكێك بوو لەتایبەتمەندیەكانی نووسینی خۆی، مەلەفی ژنانی وەرگرت، زۆر بەجورئەتەوە دەینووسی، تائەو رادەیەی كە هەندێ جار بەناچار لەترسی فشاری ترادیسیۆنی كۆمەڵاتی و ئاین و هتد، دەستكاری نووسینەكەیمان دەكرد یان پێمان دەگوت خۆی دەستكاری بكات. ئەمە جگەلەوەی كە هەر رۆژنامە یان گۆڤار یان رادیۆ یان تەلەفزیۆنێك چاوپێكەوتنیان لەگەڵ سازدەكرد، ئەو بەبێ پەردە قسەی دەكرد لەسەر چەوساندنەوەی ژنان و یەكەم مەسەلەی پەردەی كچێنی بوو كە پێی وابوو هیچ مانایەك نیە وەكو پێوەر وەربگیرێ و بكرێ بەپێوەری ئەخلاقی تاك.\nئەمە سەرباری ئەوەی كە ئەحلام بەمەبەستی خزمەت كردن بەرەوتی رۆژنامەگەری كوردی، هەر گۆڤار یان رۆژنامەیەك داوای نووسینی لێبكردایە، بەهەمان ستایل بۆی دەنووسین و قسەی خۆی هەبوو، تائەو رادەیەی كە نووسینی ئەحلام دەناسرێتەوە كەنە فلتەری هەیە و نەسانسۆڕ. بۆیە لەنێو ئەو بڵاوكراوانەدا جێگەی نەدەبووە وە كە هێڵی سوریان هەیە لەرووی سیاسی و كۆمەڵایەتیەوە. بۆ ئەمەش باجی خۆی دەدا كە بریتی بو لەدوور خستنەوەی لەچەند رۆژنامەیەك، بەڵام بەداخەوە فریای ئەوە نەكەوت ئەم یادەوەریانە بنووسێتەوە و من ناچار بكات بینووسمەوە. هەزار سڵاو لەگیانی ژنە یاخیەكەی كورد.\n2/17/2018 10:45:35 AM